<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0205">O-0205/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96907">Takis Hadjigeorgiou</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ0205">Tárgy: Népszámlálás feltétlen szükségessége Ciprus megszállt területein </OBJECT><CONTENT><PARA>Szeretném ráirányítani a figyelmüket arra a rendkívül lényeges problémára, hogy Törökország a ciprusi török közösség demográfiai összetételét, valamint Ciprus egészének demokratikus berendezkedését tervezi megváltoztatni. A Genfi Egyezményt megsértve, a Török Köztársaság kormánya több ezer török lakost telepített át módszeresen Ciprus északi részére, amivel kisebbségbe szorította a ciprusi törököket. Ezt a helyzetértékelést évekkel ezelőtt Jaakko Laakso „Ciprus megszállt területeinek török telepesek által történő benépesítése” című jelentése is megerősítette, amely a Bevándorlási, Menekültügyi és Népességpolitikai Bizottság keretein belül az Európa Tanács megbízásából 2003 májusában készült (doc. 9799). Továbbá, amikor egy török minisztert nemrég a Ciprus megszállt részein élő lakosság pontos méretéről kérdezték, nem tudott pontos számmal szolgálni.</PARA><PARA>Számos ciprusi török, akiknek el kell viselniük a török telepesek folyamatos beáramlását, ismételten kéri a segítségünket identitásának megőrzésében, felszólítva a nemzetközi közösséget és az Európai Uniót, hogy tűzzék napirendre a kérdést azzal a célkitűzéssel, hogy Ciprus megszállt területein azonnali, nemzetközi megfigyelők által ellenőrzött, népszámlálást tartsanak. </PARA><PARA>Hajlandó-e a Bizottság napirendjére tűzni Ciprus északi része demográfiai megváltozásának ügyét, és megfelelő nyomást gyakorolni a szükséges vizsgálatok elkezdéséhez?</PARA><PARA>Meggyőződésem, hogy a ciprusi törököknek mint uniós polgároknak minden joguk megvan ezt kérni.</PARA></CONTENT></QUEST>