<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0273">H-0273/09</QREF></TI-INTRO><TI-SESSION>A 2009-as év szeptemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="26851">Nikolaos Chountis</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0273">Tárgy: Uniós tagállamok kizárólagos gazdasági övezetein belül található szénhidrogén-lelőhelyek feltárásának török kormány általi engedélyezése</OBJECT><CONTENT><PARA>A török kormány úgy határozott, hogy engedélyezi az állami tulajdonú Török Kőolaj Részvénytársaság (TPAO) számára szénhidrogén-lelőhelyek feltárását Görögország és Ciprus kizárólagos gazdasági övezetein belül. Mindez újabb fenyegetést jelent Törökország részéről, amelynek célja, hogy megakadályozza Ciprust saját kizárólagos gazdasági övezeteinek kiaknázásában, ami miatt Ciprus kénytelen volt megvétózni az energiával foglalkozó fejezet megnyitását. Mivel a török kormány fenti határozata miatt pattanásig feszülhet a helyzet Törökország és az uniós tagállamok kapcsolatában, kérem a Tanács tájékoztatását az alábbi kérdésekben:</PARA><PARA>Milyen közvetlen intézkedéseket tesz a Tanács annak biztosítására, hogy a török kormány visszavonja az uniós tagállamok kizárólagos gazdasági övezetein belül található szénhidrogén-lelőhelyek feltárását engedélyező határozatát? Milyen intézkedéseket tesz a Tanács annak érdekében, hogy Törökország is betartsa Ciprus tekintetében az ankarai megállapodás kiegészítő jegyzőkönyvében foglaltakat, és elismerje Ciprus kizárólagos gazdasági övezethez való jogát? Mikorra várható, hogy Törökország elfogadja a közösségi jog részét képező Tengerjogi Egyezményt?</PARA></CONTENT></QUEST>