<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0044">O-0044/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON>, <PERSON ID="23788">Adam Bielan</PERSON>, <PERSON ID="4294">Heide Rühle</PERSON> és <PERSON ID="28514">Kyriacos Triantaphyllides</PERSON> a(z) <COMMITTEE COMMID="2867">Belső Piaci és Fogyasztóvédelmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0044">Tárgy: A fogyasztói érdekek garantálása a gépjármű-ágazatra vonatkozó versenyszabályok tekintetében a belső piacon</OBJECT><CONTENT><PARA>A lakásvásárlást követően az uniós háztartások legjelentősebb kiadása gyakran az autóvásárlás. Az (EK) 1400/2002<FNREF FNIDREF="FN1"/> rendelet célja a gépjármű-ágazat versenyképességének növelése az európai fogyasztók konkrét előnyökhöz való juttatása céljából. E rendelet 2010. május 31-én hatályát veszti. A Bizottság az új személygépkocsik eladására vonatkozó jelenlegi mentesség megszüntetését javasolja; három éven belül az általános csoportmentesség rendszerét kell alkalmazni. Csupán az értékesítést követő piacon (javítás, fenntartás, alkatrész-ellátás) vezetnek be a vertikális megállapodásokra vonatkozó új speciális mentességet és iránymutatásokat. Az uniós versenyszabályok javasolt módosítása jelentős következményekkel jár a fogyasztók számára.</PARA><PARA>Az értékesítési piacra vonatozó speciális csoportmentességi szabályok híján hogyan biztosítja a Bizottság, hogy ne sérüljön a fogyasztók választási joga, különös tekintettel a nagy gyártók dominanciájára?</PARA><PARA>Hogyan biztosítja az új speciális rendszer (a jelenlegi csoportmentességgel összehasonlításban) a műszaki információkhoz és az alkatrészekhez való megfelelő hozzáférést valamennyi szereplő számára, annak érdekében, hogy a fogyasztók ténylegesen kiválaszthassák, mely kereskedőhöz vagy szervizhez fordulnak? Mennyire áll összhangban ez a megközelítés a (EK) 715/2007<FNREF FNIDREF="FN2"/> rendelettel?</PARA><PARA>Hogyan oldja meg az új rendszer a korlátozó szerződéses kikötések és biztosítási feltételek jelenlegi problémáját, mely a fogyasztókat szükségtelenül egy adott márkához vagy engedéllyel rendelkező szolgáltatóhoz köti?</PARA><PARA>Milyen további lépések megtételét javasolja a Bizottság a hároméves átmeneti időszak alatt az értékesítési piac tekintetében a választék, a minőség és az ár terén a fogyasztók számára jelentkező gyakorlati következmények aktív nyomon követése érdekében?</PARA><FN FNID="FN1">  HL L 203, 2002.8.1., 30. o.</FN><FN FNID="FN2">  HL L 171, 2007.6.29., 1. o.</FN></CONTENT></QUEST>