<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0079">O-0079/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4559">Maria Martens</PERSON> a(z) <COMMITTEE COMMID="809">Fejlesztési Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0079">Tárgy: Fejlődés és a sport</OBJECT><CONTENT><PARA>„A sport kulcsfontosságú szerepet játszhat a fejlődés előmozdításában. A sport egyaránt előnyös lehet az egyének – akik élvezhetik az egészséges tevékenységekben való részvételt – és a szélesebb értelemben vett közösségek számára, mivel gyakran hozzájárul a jobb kapcsolatok kiépítéséhez. Az emberi fejlődéssel kapcsolatos globális költségek csökkentési lehetőségeinek köszönhetően a sport óriási mértékben tud hozzájárulni a nemzetközi munkához.” (Adolf Ogi, az ENSZ főtitkárának a sporttal mint fejlődés és béke előmozdítójával kapcsolatos különleges tanácsadója 2005. március 9.)</PARA><PARA>2005-öt az ENSZ a sport és a testnevelés nemzetközi évének nyilvánította. A sport és a testnevelés olyan eszközök, melyek előmozdítják az oktatás, az egészség, a fejlődés és a béke ügyét. A nemzetközi év egyik célja, hogy megfelelő feltételeket teremtsen a sporttevékenységeken alapuló fejlesztési programok és projektek számára. Néhány ország, például Norvégia, Kanada, az Egyesült Királyság és Hollandia igen aktívak ezen a területen. A sportprojektek nyilvánvalóan képesek hozzájárulni a millenniumi fejlesztési célok eléréséhez, különösen az egészségügy, az oktatás, a nemek közti egyenlőség, a környezetvédelem és a béke terén. Ezekkel a projektekkel alacsony költségek mellett nagy hatást lehet elérni.</PARA><PARA>Tisztában van-e a Bizottság azzal, hogy az ENSZ a kapacitásépítés támogatásával, a sport társadalmi kohézióra, a kultúrák közötti párbeszédekre, a környezettudatosságra, a gyermekek konfliktusokat követő helyzetekben történő újraintegrálására gyakorolt lehetséges hatásainak, valamint a sportra való nevelésnek a gazdasági és társadalmi fejlődéshez való hozzájárulásának elismerésével további aktivitásra biztatja az egyes országokat és nemzetközi sportszervezeteket e területen?</PARA><PARA>Osztja-e a Bizottság azt a véleményt, mely szerint a sport és a testnevelés képesek hozzájárulni a fejlődéshez, valamint a millenniumi fejlesztési célok eléréséhez? Vannak-e a Bizottságnak tapasztalatai a sporttal és fejlesztéssel kapcsolatos programok terén? Tervezi-e a Bizottság (egyéb), a sportra épülő fejlesztési programok és projektek indítását? Ösztönözné-e a Bizottság egy, a fejlesztési- és sportszervezetek által végrehajtott fejlesztési és sportprojektek eredményeiről, a politika lehetőségeiről, valamint az EU és/vagy a tagállamok, illetve a nem kormányzati szervezetek lehetséges szerepéről szóló tanulmány elkészítését e területen? Végül, van-e lehetőség arra, hogy a Bizottság költségvetési előirányzatokat csoportosítson a sport útján történő fejlesztéssel kapcsolatos projektek és programok számára?</PARA></CONTENT></QUEST>