<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0058">O-0058/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28243">Jorgo Chatzimarkakis</PERSON> és <PERSON ID="1926">Karin Riis-Jørgensen</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0058">Tárgy: Hamisított gyógyszerek az Interneten</OBJECT><CONTENT><PARA>A hamisított gyógyszerek komoly veszélyt jelentenek a közegészségre és -biztonságra nézve. Az EU-nak azzal a problémával kell szembenéznie, hogy a hamisítási módszerek egyre kifinomultabbá válnak. Évről évre nő annak a veszélye, hogy illegális elosztási csatornákon keresztül hamisított gyógyszerek jutnak az EU-ba. Az Európai Bizottság tisztában van ezzel a problémával, és előterjesztette az emberi felhasználásra szánt gyógyszerek közösségi kódexéről szóló, 2001. november 6-i 2001/83/EK európai parlamenti és tanácsi irányelv<FNREF FNIDREF="FN1"/> módosítását. Az aktuális javaslatot (COM(2008)0668) 2008 őszén tették közzé, és 2008 decemberében küldték el az Európai Parlamentnek. E javaslat különösen az EU-ban a gyógyszerek törvényes ellátási láncába bekerülő hamisított gyógyszerek veszélyének kezelésére irányul.</PARA><PARA>Mivel a hamisított gyógyszerek számára az EU-ban a gyógyszerek törvényes ellátási láncába való bekerülés fő csatornája elsősorban az internet (a Német Szövetségi Bűnügyi Rendőrségi Hivatal közelmúltbeli tanulmánya szerint 80%-ban), tesz-e megfelelő lépéseket a Bizottság a fogyasztók e veszélyforrástól való megvédése érdekében?</PARA><PARA>Tisztában van-e a Bizottság azzal, hogy az internetes gyógyszertárak jegyzékbe vétele és a weboldalak hitelesítése gátolná az illegális internetes kereskedelmet, és hatékony eszközként szolgálna az EU-ban lévő hamisított gyógyszerek fő oka ellen? Ha igen, milyen cselekvési tervvel rendelkezik egy ilyen eszköz megvalósításához?</PARA><FN FNID="FN1">  HL L 311., 2001.11.28., 67. o.</FN></CONTENT></QUEST>