<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0050">O-0050/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1913">Evelyne Gebhardt</PERSON>, <PERSON ID="2048">Herbert Bösch</PERSON>, <PERSON ID="38845">Pierre Pribetich</PERSON>, <PERSON ID="40818">Jan Cremers</PERSON> és <PERSON ID="2286">Harald Ettl</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0050">Tárgy: Szolgáltatások európai uniós tagállamokból származó vállalkozások általi, Svájcban történő nyújtása során felmerült problémák</OBJECT><CONTENT><PARA>2002. június 1-jén több kétoldalú megállapodás lépett hatályba a személyek Svájc és az Európai Unió közötti szabad mozgása vonatkozásában. E megállapodások megnyitják a svájci piacot az európai uniós tagállamokból érkező szolgáltatók előtt, és megnyitják az uniós tagállamok piacait a svájci szolgáltatók előtt. A Svájcból és az uniós tagállamokból küldött munkavállalók védelme érdekében a munkavállalók kiküldetéséről szóló svájci törvény előírja, hogy a svájci bérfizetési és szociális előírásokat be kell tartani. A kérdés előterjesztői ezt kifejezetten üdvözlik, a gyakorlati megvalósítás során azonban számos probléma merül fel, amelyek szükségtelenül megnehezítik a szolgáltatások nyújtását. Egy külföldi szolgáltató például rendkívül nehezen tudja kideríteni, hogy a szolgáltatás helye szerinti kantonban az adott ágazatban milyen – kollektív szerződés szerinti – minimálbérek vannak hatályban. Az ehhez kapcsolódó jogi bizonytalanság és hiányos átláthatóság akadályozza a szolgáltatások nyújtását. A nagyobb átláthatóság és a fokozottabb koordináció a svájci és a Svájcban tevékenykedő külföldi vállalkozások és munkavállalók érdekeit is szolgálja. Ezért a Svájcban tevékenykedni kívánó külföldi vállalkozásoknak már a Svájcba való belépés előtt ismerniük kell az ott hatályos munkaügyi jogszabályokat és kollektív szerződéseket.</PARA><PARA>A határrégiókból érkező vállalkozók alapvetően arra panaszkodnak, hogy az egyes kantonokban rendkívül különböző módon értelmezik a törvényeket. Ez vonatkozik a munkavállalók kiküldetéséről szóló svájci törvényben előírt – a szolgáltatók számára a munka megkezdése előtt 8 nappal esedékes – bejelentési kötelezettségre, amely problémákat okoz a külföldi vállalkozások számára. </PARA><PARA>A svájci gazdasági államtitkárság (SECO) a munkavállalók kiküldetéséről szóló törvény végrehajtásának megkönnyítésén dolgozó három nemzetiségű munkacsoport keretében törekszik az átláthatóság fokozására és a külföldi szolgáltatókra vonatkozó eljárások egyszerűsítésére.</PARA><PARA>Lát-e az Európai Bizottság lehetőséget arra, hogy támogassa a fenti munkacsoportot annak érdekében, hogy a szolgáltatások Svájcba irányuló szabad mozgásából kínálkozó előnyöket a jövőben a gyakorlatban jobban ki lehessen használni?</PARA></CONTENT></QUEST>