<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000022">O-000022/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28120">Simon Busuttil</PERSON>, <PERSON ID="28229">Manfred Weber</PERSON>, <PERSON ID="28193">Jean-Paul Gauzès</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000022">Tárgy: Harmadik országok jogszabályainak területen kívüli hatása és az EU adatvédelmi jogszabályai</OBJECT><CONTENT><PARA>A harmadik országok jogszabályainak az EU területén letelepedett vállalatokat és polgárokat közvetlenül érintő, területen kívüli hatásai lehetnek. Az ilyen jogszabályok összeütközésbe kerülhetnek az uniós jogszabályokkal, például az adatvédelem területén, ahol a Medicare Act, a FATCA, a FISA és a Patriot Act előírják az Európában tárolt személyes adatok átadását az Egyesült Államok hatóságainak.</PARA><PARA>1.  A Bizottság véleménye szerint a harmadik országok jogszabályai, például az említett egyesült államokbeli jogszabályok valóban felülírhatják-e az uniós adatvédelmi jogszabályokat és az általuk a polgárok és vállalatok számára biztosított jogokat és garanciákat? Ismer-e a Bizottság egyéb más olyan eseteket, ahol harmadik országok területen kívüli hatású jogszabályai a vonatkozó uniós adatvédelmi jogszabályokba és kapcsolódó jogokba ütköznek?</PARA><PARA>2.  A Bizottság véleménye szerint a személyes adatok harmadik országoknak történő – a fent említett egyesült államokbeli jogszabályokban előírt – átadása megvalósítja-e a vonatkozó uniós adatvédelmi jogszabályok megsértését?</PARA><PARA>3.  Milyen azonnali lépéseket szándékozik tenni a Bizottság annak érdekében, hogy e kérdéseket tisztázza az Egyesült Államok hatóságaival, és mit szándékozik tenni a Bizottság az uniós polgárok és az Unióban letelepedett vállalatok érdekeinek védelme és képviselete érdekében?</PARA><PARA>4.  Milyen azonnali lépéseket kíván tenni a Bizottság az uniós adatvédelmi szabályok hatékony érvényesítésének biztosítására, valamint annak érdekében, hogy a harmadik országok jogszabályai ne élvezzenek elsőbbséget az uniós jogszabályokkal szemben, semlegesítve ezáltal az utóbbiak által biztosított jogokat és garanciákat?</PARA></CONTENT></QUEST>