<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0078">O-0078/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="97086">Sonia Alfano</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28266">Sophia in 't Veld</PERSON> és Baroness <PERSON ID="4529">Sarah Ludford</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0078">Tárgy: Büntető eljárások felfüggesztéséről szóló jogszabály Olaszországban</OBJECT><CONTENT><PARA>A Berlusconi-kormány által javasolt „magas rangú állami tisztviselőkkel szemben indított büntetőeljárások felfüggesztéséről” szóló 124/08 számú (Lodo Adolfo) olasz törvényt az olasz parlament 2008. július 22-én elfogadta, a köztársasági elnök pedig aláírta. A törvény úgy rendelkezik, hogy a köztársasági elnök, a szenátus és a képviselőház elnöke, valamint a miniszterelnökkel szemben indított büntetőeljárásokat hivatali idejük időtartama alatt fel kell függeszteni. A felfüggesztés a hivatali eljárásukon kívül, vagy hivatalba lépésük előtt elkövetett bűncselekményekre vonatkozik, beleértve a tettenérés esetét is. Olaszország az egyetlen olyan állam az EU-ban, amely a miniszterelnöknek ad hoc immunitást biztosít a büntetőeljárásban. Az Alkotmánybíróság, amely a David Mills eljárásban és a Mediaset televíziós jogok ügyében (amelyekben Berlusconi terheltként szerepel) nyomozó milánói ügyész által előterjesztett kérelem alapján a törvénynek az Alkotmánnyal való összhangjáról 2009. október 6-án határoz, korábban már hatályon kívül helyezett egy hasonló jogszabályi rendelkezést. Ilyen körülmények között Berlusconi két alkotmánybíróval, az igazságügy-miniszterrel, a tanács elnökségének államtitkárával és a szenátus alkotmányügyi bizottságának elnökével vacsorázott.</PARA><PARA>Tud-e a Bizottság ezekről a tényekről? A Bizottság úgy gondolja, hogy ez az olasz törvény összhangban van az Alapjogi Chartában és az EUSz. 6. és 7. cikkében biztosított emberi jogokkal, alapvető szabadságjogokkal, demokráciával és jogállamisággal, valamint a törvény előtti egyenlőséghez való alapvető állampolgári joggal? A Bizottság szerint összhangban áll az európai és demokratikus elvekkel, hogy a végrehajtó hatalom ilyen nyilvánosan és erőteljesen támadást intézzen az igazságszolgáltatás ellen, és hogy néhány hónappal a határozathozatal előtt megpróbálja befolyásolni az Alkotmánybíróságot egy ilyen, a miniszterelnök érdekeit közvetlenül érintő fontos kérdésben? Milyen konkrét lépéseket tesz a Bizottság ezzel kapcsolatban annak biztosítása érdekében, hogy az EU szerződésekben és az olasz alkotmányban biztosított alapvető jogokat, a demokráciát és a jogállamiságot tiszteletben tartsák?</PARA></CONTENT></QUEST>