<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000012">O-000012/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28358">Konrad Szymański</PERSON>, <PERSON ID="2097">Giles Chichester</PERSON><BRK/>a(z) <GRPOL GRPOLID="2969">ECR</GRPOL> képviselőcsoport nevében</TI-AUTHOR></TI><OBJECT OBJID="OBJ000012">Tárgy: A harmadik energiacsomag</OBJECT><CONTENT><PARA>A harmadik energialiberalizációs csomag a versenyképes uniós energiapiac alapja. A közelmúltban azonban az Oroszországi Föderáció és az orosz Gazprom monopólium többször is kérte a harmadik csomag elveinek megreformálását, különösen azt, hogy a földgázhálózati infrastruktúra tekintetében helyezzék hatályon kívül a harmadik fél hozzáférésének elvét.</PARA><PARA>E nézeteket egyes uniós tagállamok fővárosaiban sajnálatos módon megértéssel fogadták. Ez konkrétan a Déli Áramlat földgázvezetékhez való, a harmadik fél általi hozzáférés elvének visszavonásával járhat.</PARA><PARA>Az Oroszországi Föderációnak a harmadik liberalizációs csomag rendelkezései elleni kampánya kapcsán arról érkeztek beszámolók, hogy javaslat születik egy olyan, az Európai Unió és az Oroszországi Föderáció közötti megállapodásra vonatkozóan, amelynek értelmében a fent említett csomag szabályai az orosz földgázexport-vezetékekre nem lennének kötelezőek. Ez az európai jognál magasabb szintű nemzetközi megállapodás lenne.</PARA><PARA>A kérdéssel kapcsolatos konzultációk megemlítésre kerültek a Franciaország és Oroszország közötti gazdasági tárgyalásokról készült 2011. novemberi jegyzőkönyvben.</PARA><PARA>Igaz-e, hogy az EU és Oroszország közötti energiaügyi tárgyalások során a Bizottság elé tártak egy megállapodástervezetet?</PARA><PARA>Igaz-e, hogy e megállapodástervezetet az orosz kormány készítette?</PARA><PARA>Szándékában áll-e a Bizottságnak az energiaágazat harmadik liberalizációs csomagjában foglalt rendelkezéseket módosítani?</PARA><PARA>Teljesíteni kívánja-e a Bizottság azon kéréseket, hogy a Déli Áramlatot kizárják a harmadik energiacsomagból, a harmadik fél hozzáférésének elvével egyetemben?</PARA></CONTENT></QUEST>