<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000218">O-000218/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="28246">Alexander Alvaro</PERSON>, <PERSON ID="96677">Cecilia Wikström</PERSON>, Baroness <PERSON ID="4529">Sarah Ludford</PERSON>, <PERSON ID="34249">Filiz Hakaeva Hyusmenova</PERSON>, <PERSON ID="34235">Stanimir Ilchev</PERSON>, <PERSON ID="96670">Louis Michel</PERSON>, <PERSON ID="38613">Metin Kazak</PERSON>, <PERSON ID="97086">Sonia Alfano</PERSON>, <PERSON ID="4398">Gianni Vattimo</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000218">Tárgy: Bulgáriának és Romániának a schengeni térséghez történő csatlakozása</OBJECT><CONTENT><PARA>2011. június 8-án az Európai Parlament 487 igen, 77 nem és 29 tartózkodó szavazattal úgy határozott, hogy támogatja Bulgária és Románia csatlakozását a schengeni térséghez.</PARA><PARA>A szavazásra azután került sor, hogy a Bizottság az előrehaladásról szóló jelentéseiben arra a következtetésre jutott, hogy mindkét ország teljesíti a schengeni térséghez történő csatlakozás valamennyi technikai és jogi kritériumát, többek között a vízumkiadási politika, a rendőrségi együttműködés, a schengeni információs rendszerhez való csatlakozás és a rendszer használata, az adatvédelem, a szárazföldi, légi és tengeri határok ellenőrzése tekintetében.</PARA><PARA>A Bel- és Igazságügyi Tanács azonban a múlt héten úgy határozott, hogy a két ország csatlakozásával kapcsolatos döntést bizonytalan időre elhalasztja, miután két tagállam az egyhangú döntéshozatal szabályait felhasználva úgy döntött, hogy Bulgáriára és Romániára kettős mércét alkalmaz, és ily módon a technikai értékelést a két ország politikai elszigetelésévé változtatta. </PARA><PARA>Amikor Bulgária és Románia aláírta a csatlakozási szerződést, megkapta a követelmények listáját, amelyeket teljesített. Tisztességesnek gondolja-e a Tanács, hogy az elején nem szereplő és a korábbi csatlakozások kritériumaival nem megegyező további kritériumokat alkalmaz?</PARA><PARA>Be tudja-e a Tanács mutatni, hogy milyen további kritériumokat kell Romániának és Bulgáriának teljesítenie ahhoz, hogy a követelményeknek megfeleljenek? Tudja-e a Tanács e kritériumok jogalapját tisztázni?</PARA><PARA>Milyen jövőbeli lépéseket szándékozik a Tanács tenni? Mi a lengyel elnöksége stratégiája és ütemterve?</PARA></CONTENT></QUEST>