<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0087">O-0087/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4740">Marco Cappato</PERSON> és <PERSON ID="4532">Michael Cashman</PERSON> a(z) <COMMITTEE COMMID="824">Állampolgári Jogi, Bel- és Igazságügyi Bizottság</COMMITTEE> nevében, <PERSON ID="28314">Anneli Jäätteenmäki</PERSON> és <PERSON ID="39318">Costas Botopoulos</PERSON> a(z) <COMMITTEE COMMID="825">Alkotmányügyi Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0087">Tárgy: Az Európai Bíróság Turco-ügyben hozott ítéletének teljesítése (a jogszabály-előkészítési munka és a dokumentumok átláthatósága)</OBJECT><CONTENT><PARA>Július 1-i, a C-39/05. P. és C-52/05. P. egyesített ügyekben hozott irányadó jelentőségű ítéletében az EB felszólította a Tanácsot, hogy erősítse meg „... az európai polgárok azon demokratikus jogát, hogy ellenőrizzék mindazon információkat, amelyek valamely jogalkotási aktus alapjául szolgáltak” (67. pont) és biztosítson egyenlő hozzáférést azokhoz a dokumentumokhoz is (mint például a Jogi Szolgálat véleményeihez), amelyek eddig ki voltak zárva az intézményi döntéshozatali eljárások „védelmének” indokával. A Bíróság szerint ez az indok (amely inkább alkalmas a diplomaták közti tárgyalások védelmére, semmint a jogalkotókéra) többé nem használható az Unió jogalkotási eljárása felett az Unió állampolgárai által gyakorolt ellenőrzés „vezérelvének” ellensúlyozására.</PARA><PARA>A fentiek figyelembevételével:</PARA><PARA>1. Hogyan és mikor módosítja a Tanács belső szabályzatát és teszi naprakésszé a jogalkotási folyamathoz kapcsolódó dokumentumok létrehozására, kidolgozására, terjesztésére és archiválására vonatkozó ügyviteli utasításait az előírt módon?</PARA><PARA>2. Mikortól fogja a Tanács szigorúan alkalmazni az 1049/2001/EK rendelet<FNREF FNIDREF="FN1"/> 12. cikkét, amely szerint:</PARA><PARA>– a nemzeti küldöttség tagjainak nevét közölni kell;</PARA><PARA>– az előkészítő dokumentumokon fel kell tüntetni a jogalkotási eljárásra való hivatkozást;</PARA><PARA>– minden napirendnek és a Tanács és az előkészítő testületek eljárásai eredményeinek egyértelmű hivatkozást kell tartalmaznia a háttérdokumentumokra, és ezeket (köztük a belső munkadokumentumokat) kellő időben be kell vezetni és közzé kell tenni a tanácsi nyilvántartásban;</PARA><PARA>Hogyan biztosítja a Tanács Főtitkársága saját részéről az 1049/2001/EK rendeletnek való szigorú megfelelést?</PARA><PARA>3. Intézményközi szempontból egyetért-e a Tanács azzal, hogy az EB ítélete új megvilágításba helyezi az Európai Tanács 1992. évi birminghami nyilatkozatával indított, a „jogalkotás minőségének javítására” irányuló célkitűzésével (melynek megfelelő végrehajtása még mindig várat magára) összefüggő intézményközi együttműködést és stratégiát?</PARA><PARA>4. Ezen felül, figyelembe véve, hogy az átláthatóság elve szorosan összefügg a megfelelő ügyintézés elvével, ahogyan azt az Európai Parlament, a Tanács és az Európai Bizottság az alapjogi charta 41. cikkében kijelentette, egyetért-e a Tanács azzal, hogy az EU intézményeinek igazságos és átlátható módon világossá kell tenniük az állampolgárok számára, még a nem jogalkotási eljárásokkal kapcsolatban is:</PARA><PARA>– szervezeti felépítésüket, megjelölve belső osztályaik hatáskörét,</PARA><PARA>– a belső munkafolyamatot és a hatáskörükbe tartozó ügyek kezelésének elvi határidőit,</PARA><PARA>– azokat a szervezeti egységeket, amelyekhez az állampolgár támogatásért, tájékoztatásért vagy közigazgatási jogorvoslatért fordulhat?</PARA><FN FNID="FN1">  HL L 145., 2001.5.31., 43. o.</FN></CONTENT></QUEST>