<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0100">O-0100/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28266">Sophia in 't Veld</PERSON>, <PERSON ID="4313">Martine Roure</PERSON>, <PERSON ID="4540">Philip Bradbourn</PERSON> és <PERSON ID="1849">Sylvia-Yvonne Kaufmann</PERSON> a(z) <COMMITTEE COMMID="824">Állampolgári Jogi, Bel- és Igazságügyi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0100">Tárgy: Az EU utas-nyilvántartási adatai (PNR-adatai)</OBJECT><CONTENT><PARA>A PNR-adatokat eredetileg kereskedelmi célzattal gyűjtik, azonban jelenleg egyre gyakrabban biztonsági célt szolgálnak (mint például a repülésbiztonság, a határt átlépő személyforgalom ellenőrzése, az adócsalás, a pénzmosás, a terrorizmus és a bűncselekmények, illetve a fertőző betegségek elleni küzdelem stb.), ahogy azt 2001 szeptembere óta az Egyesült Államok, Kanada, Ausztrália és a közelmúltban az Egyesült Királyság, Franciaország és Dánia is bevezette. Ezért e célok és az adatok kezelésére vonatkozó feltételek országonként változnak, illetve folyamatosan átalakulnak. Figyelembe véve, hogy az Európai Uniónak és tagállamainak fenn kellene tartaniuk hagyományos nyitottságukat és az 1966. évi Polgári és Politikai Jogok Nemzetközi Egyezségokmányának 12.2. cikke értelmében biztosítaniuk kellene a személyek országok közötti mozgásának szabadságát, a Bizottság: <BRK/></PARA><PARA>a hatékonyság tekintetében:   fel tud-e mutatni bizonyítékot (valamint a hibaarányt) az összes PNR-adat   tömeges gyűjtése és felhasználása (különösen az automatikus elemzési   módszerek, mint a profilmeghatározás és az adatbányászat, a PNR-adatok   kockázati mutatók szerinti elemzése) vonatkozásában a terrorizmus elleni   küzdelem során, tekintve hogy egyik rendszer sem került ez idáig megfelelő   értékelésre? <BRK/></PARA><PARA>a célhoz kötöttség tekintetében:   egyértelműen és pontosan meg tudja-e határozni (az emberi jogok és alapvető   szabadságok védelméről szóló európai egyezmény 8. cikke), hogy európai   uniós szinten milyen célokra lehet PNR-adatokat gyűjteni;  továbbá bizonyítani   tudja-e a PNR-adatok terrorizmus elleni küzdelemtől eltérő célú, mint   például a kábítószer-csempészet, a bevándorlás, vagy közegészségügy   terén történő használatának helyességét? <BRK/></PARA><PARA>a szubszidiaritás tekintetében:   be tudja-e mutatni egy európai uniós szintű kezdeményezés szükségességét,   valamint azt, hogy miért nem tudják a tagállamok gyűjteni és használni   a PNR-adatokat? Ha valóban európai uniós szintű fellépésre van szükség,   miért állapította meg a Bizottság csupán azt a kötelezettségét, hogy   a tagállamoknak gyűjteniük és használniuk kell a PNR-adatokat ahelyett,   hogy valódi uniós rendszert alakított volna ki? Egyetért-e azzal a Bizottság,   hogy a 27 nemzeti megoldás vegyítésének? nincs európai hozzáadott értéke,   és jogbizonytalanságot eredményez a polgárok és a légitársaságok szempontjából? <BRK/></PARA><PARA>az összehangolás és   a rendszer tekintetében: meg tudja-e magyarázni, hogy a PNR-adatok uniós   szintű gyűjtése és felhasználása hogyan egyeztethető össze egy következetes   stratégiával, és hogyan kapcsolódik más (tervezett) uniós határbiztonsági   intézkedésekhez, például az előzetes utasinformációhoz (API), a határregisztrációs   rendszerhez, az elektronikus utazásengedélyezési rendszerhez (ESTA),   a biometria útlevélben és vízumban történő alkalmazásához, a Schengeni   Információs Rendszerhez (SIS), a Vízuminformációs Rendszerhez (VIS)   és a nemzeti határvédelmi rendszerekhez, mint például az Egyesült Királyság   e-borders/Semaphore rendszeréhez? <BRK/></PARA><PARA>a jogbiztonság tekintetében:   meg tudja-e magyarázni, hogy a PNR-adatokat hogyan lehet a büntetőügyi   politikától eltérő célokra használni (mint pl. a repülésbiztonság, a   határvédelem, a schengeni együttműködés, az illegális bevándorlás és   az egészségvédelem) közösségi jogalap nélkül (ld. EUSz. 47. cikkét és   a Tanács jogi szolgálatának véleményét)? <BRK/></PARA><PARA>a demokratikus ellenőrzés   tekintetében: meg tudja-e magyarázni, hogyan biztosítják a teljes parlamenti   ellenőrzést európai és nemzeti szinten, valamint azt, hogy az adatvédelmi   hatóságok hogyan fognak ellenőrzést gyakorolni a rendszer felett?</PARA></CONTENT></QUEST>