<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0539">H-0539/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 novemberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="38605">Iliana Malinova Iotova</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0539">Tárgy: Hulladékkezelés és -tárolás Szófiában</OBJECT><CONTENT><PARA>2009 végén a Bizottság bejelentette, hogy a szófiai hulladéküggyel kapcsolatosan indokolással ellátott véleményt bocsátott ki azzal a céllal, hogy az ügyet az Európai Unió Bírósága elé terjessze. Egy évvel később a probléma továbbra is fennáll, jóllehet 2010 áprilisában benyújtottak egy, a fővárosban építendő hulladékfeldolgozó finanszírozására irányuló kérelmet. </PARA><PARA>Megfelel-e a bolgár hatóságok által benyújtott kérelem a Bizottság által megállapított pénzügyi és technikai kritériumoknak? Mi a Bizottság véleménye: a projekt esetleges társfinanszírozása szempontjából teljesíti-e a választott technológia valamennyi, nevezetesen ökológiai, pénzügyi és gazdasági követelményt?</PARA><PARA>Felfüggesztik-e a jogsértési eljárást és a Bulgária elleni esetleges keresetet a hulladékokról szóló irányelv alkalmazásának elmulasztása miatt, ha Bulgária végrehajtja az általa benyújtott projekt utolsó adminisztratív formaságait, és véglegesíti a megvalósításához szükséges lépéseket?</PARA><PARA>Tudja-e a Bizottság, hogyan lesz megszervezve a hulladéktárolás Szófia területén, amíg a hulladékfeldolgozót megépítik és működésbe helyezik?</PARA></CONTENT></QUEST>