<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000011">O-000011/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4531">Jean Lambert</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON>, <PERSON ID="96821">Rui Tavares</PERSON>, <PERSON ID="97017">Ulrike Lunacek</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="96909">Michail Tremopoulos</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000011">Tárgy: A migránsok és a menedékkérők helyzete Görögországban</OBJECT><CONTENT><PARA>Az Európai Bíróság és az Európai Emberi Jogi Bíróság is megállapította, hogy a Görögország által a menedékkérőkkel kapcsolatosan alkalmazott bánásmód számos esetben sérti az alapvető jogokat. Görögország 2010 szeptemberében nyújtotta be a Bizottságnak nemzeti menekültügyi és migrációkezelési tervét, amelyben azt kéri az EU-tól, hogy az elkövetkező három évben biztosítson (egyrészt rendszeres, másrészt sürgősségi) pénzügyi hozzájárulást az infrastruktúra, a szolgáltatások, a szakértelem, a képzés, valamint a bevándorlási folyamatok kezelésére szolgáló rendszer felügyelete és minőségellenőrzése céljaira, továbbá nyújtson sürgősségi támogatást a menekültügyi folyamat átmeneti szakaszának végrehajtásához és a menekültek fogadására szolgáló központok első értékeléséhez. </PARA><PARA>Másfél évvel később továbbra is rendkívül aggasztó az Evrosz régión keresztül Európába érkező menedékkérők humanitárius helyzete, mivel emberek halnak meg, alapvető jogok sérülnek, valamint megdöbbentő körülmények között helyeznek el gyermekeket. Ezzel párhuzamosan Görögország gyors intézkedéseket hozott a görög-török határ militarizálása érdekében, megkezdte egy kerítés- és árokrendszer kialakítását a határ mentén, viszont például a menedékkérők fogadására szolgáló központok építése messze elmarad az ütemtervtől. Úgy tűnik, a görög hatóságoknak problémát okoz a görög menekültügyi rendszer javítására elkülönített uniós finanszírozás felhasználása.</PARA><PARA>1.  Hogyan értekeli a Bizottság a görög nemzeti tervet, azonosított-e hiányosságokat? Melyek a nemzeti terv végrehajtásának főbb akadályai?</PARA><PARA>2.  Mekkora finanszírozást nyújt a Bizottság és a tagállamok Görögországnak a menekültügy és a migrációkezelés céljaira? Milyen forrásokból származik a finanszírozás és milyen intézkedésekre használható fel?</PARA><PARA>3.  Mit kíván tenni a Bizottság annak biztosítása érdekében, hogy a görög hatóságok felhasználják a számukra rendelkezésre bocsátott forrásokat befogadó kapacitásuk javítása és a nemzetközi védelemre szoruló emberek számára jobb körülmények teremtése céljából?</PARA></CONTENT></QUEST>