<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0173">H-0173/10</QREF></TI-INTRO><TI-SESSION>A 2010-as év áprilisi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28257">Ivo Belet</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0173">Tárgy: Az antwerpeni körgyűrű befejezése</OBJECT><CONTENT><PARA>Annak érdekében, hogy biztosan teljesítse az alagutakra vonatkozó biztonsági minimumkövetelményekről szóló 2004/54/EK<FNREF/> irányelv előírásait, a flamand kormány úgy határozott, hogy a transzeurópai hálózatokról szóló határozatban előírtaknak megfelelően az Európai Bizottság elé terjeszti az Antwerpen városát elkerülő körgyűrűt teljessé tevő új alagút előzetes tervét.</PARA><PARA>Jogosult-e a Bizottság arra, hogy hivatalosan megerősítse, hogy az előzetes terv megfelel az alagutakra vonatkozó irányelv előírásainak?</PARA><PARA>A Bizottság véleménye szerint milyen határidőn belül tudja elvégezni az alagút előzetes tervének elbírálását, és milyen határidőn belül tud arról véleményt nyilvánítani?</PARA><PARA>Végeznek-e a Bizottság szolgálatai saját helyszíni vizsgálatokat annak érdekében, hogy ellenőrizzék, hogy az illetékes ellenőrző szolgálat biztonsági jelentése megfelel-e a 2004-es uniós irányelvnek?</PARA><PARA>Hogyan ítéli meg a Bizottság azt, hogy a terv szerint TERN-alagutat ásnának egy Seveso-üzem, jelen esetben a Total petrolkémiai üzeme alá? Ez megvalósítható? Vannak példák ilyen alagutakra vagy alagúttervekre máshol az EU-ban?</PARA><PARA>Előnyben részesíti-e a Bizottság – biztonsági és környezeti szempontokat egyaránt figyelembe véve – egy híd megépítését az alagút helyett a transzeurópai közúti hálózat forgalmi torlódásainak kezelése érdekében?</PARA><FN FNID="FN1">  HL L 67., 2004.4.30. 39. o.</FN></CONTENT></QUEST>