<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2007-0276">H-0276/07</QREF></TI-INTRO><TI-SESSION>A 2007-as év áprilisi üléshetének kérdések órájára</TI-SESSION><TI-RULES-EP>Az Eljárási Szabályzat 109. cikke alapján</TI-RULES-EP><TI-AUTHOR>előterjesztette: <PERSON ID="23816">András Gyürk</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0276">Tárgy: A Nabucco gázvezeték mielőbbi megépülésének esélyei</OBJECT><CONTENT><PARA>Március 9-én a brüsszeli csúcson Európa kormányfői aláírták azt az energiapolitikát támogató határozatot, amelyben a Nabucco vezeték megépítését a legfontosabb uniós gázprojektnek minősítették. A Nabucco gázvezeték megépülése – évi 30 milliárd köbméteres kapacitásával – mind az energiaellátás biztonsága, mind a beszerzési forrás és a tranzitútvonal diverzifikációja szempontjából óriási előrelépést jelenthet az energetikai kihívásokkal küzdő Európa számára.</PARA><PARA>Tekintettel arra, hogy az Unió földgázellátási forrásainak bővítése szempontjából ma nincs valódi versenytársa a Nabuccónak, kérdezem a Bizottságot, hogy milyen támogatási formával kívánja elősegíteni a Nabucco gázvezeték mielőbbi megépülését? Milyen előzetes menetrenddel rendelkezik a projekt megvalósítására? A többi, Európa gázellátását szolgáló projekthez képest milyennek tartja a Nabucco megépülésének esélyeit? Hogyan kívánja biztosítani a projekt egységes európai támogatását?</PARA></CONTENT></QUEST>