<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0182">O-0182/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>a <COMMITTEE COMMID="2878">Petíciós Bizottság</COMMITTEE> nevében</TI-AUTHOR></TI><OBJECT OBJID="OBJ0182">Tárgy: A 0473/2008. számú petíció egy versenyjogi eset vonatkozásában a Bizottság intézkedéseinek elmulasztásáról, és ennek az érintett vállalkozásra kifejtett káros hatásáról</OBJECT><CONTENT><PARA>A Petíciós Bizottság jelenleg foglalkozik a Klein úr által benyújtott 0473/2008. számú petícióval. Klein úr inhalátorát 1997 és 2005 között Németországban betiltották.</PARA><PARA>Milyen intézkedéseket tett a Bizottság a 93/42/EGK irányelv 8. cikkben foglalt védzáradék-eljárás keretében, amely 1997-ben kezdődött, és kielégítően zárta-e le az ügyet? Ha igen, mikor és milyen eredménnyel? Ha nem, akkor az eljárás miért nem a 93/42/EGK tanácsi irányelvben foglalt kötelezettségeknek megfelelően zajlott, és mikorra tervezi a Bizottság az ügy lezárását?</PARA><PARA>Tudomása van-e a Bizottságnak arról, hogy amíg az eljárás során nem születik döntés, addig a petíció benyújtójának nem áll rendelkezésére a bíróság előtt megtámadható határozat? Hogyan értékelné saját tevékenységét a Bizottság annak fényében, hogy egy uniós polgárt ilyen súlyosan megfosztott attól, hogy élhessen alapvető jogaival?</PARA><PARA>Mi a Bizottság véleménye a 2005-ben ismét elrendelt országos tilalomról, és miért nem ragaszkodott a 93/42/EGK irányelvnek megfelelő védzáradék-eljárás alkalmazásához, tekintve, hogy ezt az irányelv 8. cikk (3) bekezdése és 18. cikk b) pontja előírja?</PARA><PARA>Tekintve, hogy a Bizottság eddig nem tett eleget a hatályos jogszabályokból eredő kötelezettségeinek, milyen azonnali korrekciós intézkedést indítványoz, hogy segítse a petíció benyújtóját?</PARA></CONTENT></QUEST>