<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000153">O-000153/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="96868">Karima Delli</PERSON><BRK/>a <COMMITTEE COMMID="2863">Foglalkoztatási és Szociális Bizottság</COMMITTEE> nevében</TI-AUTHOR></TI><OBJECT OBJID="OBJ000153">Tárgy: Az Unió hajléktalansággal kapcsolatos stratégiája</OBJECT><CONTENT><PARA>2010 decemberében az Európai Parlament írásbeli nyilatkozatot fogadott el az Unió hajléktalansággal kapcsolatos stratégiájáról annak érdekében, hogy támogassa a tagállamokat hatékony nemzeti stratégiák kidolgozásában, összhangban a szociális védelemről és a társadalmi befogadásról szóló 2010. évi együttes jelentéssel és az Európa 2020 stratégia részeként. A 2010. évi együttes jelentés egyértelművé tette, hogy a tagállamoknak integrált stratégiákat kell elfogadniuk a hajléktalansággal kapcsolatban, amelyek olyan kulcsfontosságú célokra koncentrálnak, mint a hajléktalanság megelőzése és időtartamának csökkentése, a hajléktalanság legsúlyosabb formáinak kezelése, valamint a hajléktalanokat segítő szolgáltatások minőségének javítása és a megfizethető lakhatási kínálat bővítése. A hajléktalanságról szóló 2010. évi Európai Konszenzus Konferencián kimondták egy hajléktalansággal kapcsolatos átfogó uniós stratégia szükségességét a tagállamok hajléktalansággal kapcsolatos politikái fejlesztésének támogatása, ellenőrzése és összehangolása érdekében. A szegénység és társadalmi kirekesztés elleni küzdelem európai platformja (EPPSE) elkötelezte magát a Bizottság hajléktalanságot érintő munkájának a Konszenzus Konferencia eredményeinek figyelembevételével történő folytatása mellett.</PARA><PARA>Hol tart a Bizottság a hajléktalansággal kapcsolatos uniós stratégia EPPSE keretében történő kidolgozásában? Miket tart a Bizottság egy ilyen stratégia központi összetevőinek, és milyen módon veszi figyelembe a hajléktalanságról szóló Európai Konszenzus Konferencia döntéshozó testületének ajánlásait? Hogyan kíván a Bizottság együttműködni az Európai Parlamenttel a hajléktalansággal kapcsolatos uniós stratégia kialakításában? Tervezi-e a Bizottság egy hajléktalanságról szóló közlemény kiadását, és ha igen, mikorra? Ha nem, miért nem?</PARA><PARA>Az Innovációs Unió és a szegénység és társadalmi kirekesztés elleni küzdelem európai platformja keretében hogyan támogatja a Bizottság az arra irányuló kísérleteket, hogy még inkább megbizonyosodjanak a hajléktalanság eredményes felszámolásának módjairól, továbbá hogyan segíti elő ezeknek a megoldásoknak a terjesztését és szélesebb körű alkalmazását?</PARA><PARA>A 2010/61. számú írásbeli nyilatkozat öt fő prioritást nevezett meg, amelyekkel foglalkozni kell a hajléktalanság megszüntetése érdekében. Hogyan segíti elő a Bizottság a tagállamokon belüli előrehaladást a kijelölt célok felé?</PARA></CONTENT></QUEST>