<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0121">O-0121/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28340">Patrizia Toia</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0121">Tárgy: A szabadságon, a biztonságon és a jog érvényesülésén alapuló európai térség, a büntetőügyekben hozott határozatok kölcsönös elismerése, és egy terrorista Olaszországnak történő kiadatásának Franciaország általi megtagadása</OBJECT><CONTENT><PARA>A francia kormány 2008. október 13-án úgy döntött, hogy megváltoztatja a versailles-i fellebbviteli bíróság határozatát és megtagadja a terrorista Marina Petrella kiadatását Olaszországnak. Petrellát emberöléssel, emberölési kísérlettel, emberrablási kísérlettel és egyéb bűncselekményekkel vádolják. A francia kormány egy olyan záradékra hivatkozik, amelyet az 1957-es európai kiadatási egyezményhez csatolt a keresett személy életkorára és egészségügyi állapotára vonatkozóan, jóllehet, az olasz jogrend tartalmaz garanciákat, többek között az ítélet felfüggesztésére vonatkozóan arra az esetre, ha az elítélt személy egészségi állapota vagy életkora nem alkalmas annak végrehajtására.</PARA><PARA>Egyetért-e a Tanács azzal, hogy:</PARA><PARA>– a terrorcselekményekért, köztük terrorista szándékkal elkövetett emberölésért elítélt személyek kiadásának megtagadása kérdéseket vet fel a büntetőügyekben hozott határozatok kölcsönös elismerésével kapcsolatban, ami pedig az EU-ban a szabadságon, biztonságon és a jog érvényesülésén alapuló térség egyik alapvető pillére?</PARA><PARA>– az EU tagállamainak alkalmazniuk kellene az 1957-es egyezmény 26. cikkét, amely arra utasítja a résztvevő államokat, hogy a lehető leghamarabb vonjanak vissza minden fenntartás, mivel 1957 óta az EU folyamatosan átalakult a szabadságon, biztonságon és a jog érvényesülésén alapuló térséggé, amely a közös emberi jogi normák kölcsönös elismerésére épül?</PARA><PARA>– uniós szintű kezdeményezéseket kell indítani annak biztosítása érdekében, hogy a büntetőügyekben hozott határozatok kölcsönös elismerése teljes mértékben alkalmazásra kerüljön és fejlődjön, ugyanakkor közös eljárási garanciákat kell létrehozni a büntetőügyek gyanúsítottai és vádlottjai számára, és biztosítani kell az emberi jogok teljes mértékű tiszteletben tartását? </PARA></CONTENT></QUEST>