<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0199">O-0199/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>a <COMMITTEE COMMID="2862">Gazdasági és Monetáris Bizottság</COMMITTEE> nevében</TI-AUTHOR></TI><OBJECT OBJID="OBJ0199">Tárgy: Állandó válságrendezési mechanizmus létrehozása az euróövezet pénzügyi stabilitásának védelme érdekében</OBJECT><CONTENT><PARA>Az Európai Parlamentnek meggyőződése, hogy az euróövezet pénzügyi stabilitásának védelme érdekében szükséges egy állandó válságrendezési mechanizmus kiépítése. Emlékeztet arra, hogy az euróövezeti gazdasági irányítás megerősítéséről szóló, 2010. júniusi javaslatában az Európai Központi Bank szintén azt állapította meg, hogy szükség van egy ilyen mechanizmusra. A Parlament fel is szólított egy európai monetáris alap létrehozására (lásd a 2010-es Feio-jelentés). Továbbá a Parlament korábban azt is megállapította, hogy a bankszektorban szükség van válságkezelési mechanizmusra (lásd a 2010-es Garcia-Margallo y Marfil és Ferreira jelentéseket). Bármilyen mechanizmus kerüljön is bevezetésre, a prioritás az euróövezet és tagállamainak megsegítése kell legyen, nehogy a helyzet tovább súlyosbodjon. Ennek figyelembevételével a Parlament a közösségi módszert részesíti előnyben.</PARA><PARA>Az Európai Tanács október 28–29-i következtetéseiben arra kérte elnökét, hogy tegyen lépéseket egy korlátozott mértékű szerződésmódosítás érdekében, amely az euróövezet egészének pénzügyi stabilitását védő állandó válságrendezési mechanizmus létrehozásához szükséges. Annak módja, ahogyan az Európai Tanács a magánszektor részvételének kérdését tárgyalta, nem hagyta közömbösen a piacokat. </PARA><PARA>Az eurócsoport miniszterei 2010. november 28-án megállapodtak abban, hogy az állandó mechanizmus, az európai pénzügyi stabilizációs mechanizmus (ESM), az európai pénzügyi stabilitási eszközön (EFSF) fog alapulni és nemzetközi és IMF gyakorlatoknak megfelelően eseti elbírálás alapján vonják be a magánszektort.</PARA><PARA>Figyelembe véve a piacokon tapasztalható feszültséget, valamint azt, hogy a mechanizmusnak az euróövezet valamennyi tagja érdekében hatékonynak kell lennie, mikor fog a Bizottság hivatalosan javaslatot tenni az állandó válságrendezésre, és mi a válasza a következő kérdésekre:</PARA><PARA>1.  Amennyiben végső soron szükségessé válik, mit jelentene egész pontosan a szerződésmódosítás? Milyen eljárás során kerülne bevezetésre?</PARA><PARA>2.  Az új eszköz kormányközi megközelítésen vagy közösségi módszeren alapulna, és hogyan történne annak finanszírozása?</PARA><PARA>3.  A szükséges feltételrendszert figyelembe véve, milyenek lennének a technikai lehetőségek?</PARA><PARA>4.  Kapnak-e meghívást a mechanizmusban való részvételre az euróövezeten kívüli tagállamok?</PARA><PARA>5.  Mikor kerülne bevezetésre a mechanizmus, és milyen szerepet szán ebben a Bizottság a Parlament számára?</PARA></CONTENT></QUEST>