<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0129">O-0129/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="1309">Brian Simpson</PERSON> a(z) <COMMITTEE COMMID="2868">Közlekedési és Idegenforgalmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0129">Tárgy: A közösségi vasúti rendszer biztonságáról és kölcsönös átjárhatóságáról</OBJECT><CONTENT><PARA>Bár a közösségi vasúti rendszer nagyon biztonságos, és az elmúlt években a piaci liberalizáció alatt sikerült továbbfejleszteni, a közelmúltbeli, Olaszországban (Viareggio) és Hollandiában történt halálos balesetek felvetettek bizonyos, a tehervagonok karbantartására és biztonságára vonatkozó kérdéseket. A 2008/110/EK<FNREF FNIDREF="FN1"/> irányelvvel módosított vasúti biztonságról szóló irányelv kimondja, hogy minden járműnek rendelkeznie kell egy karbantartásért felelős szervezettel, és a Bizottságnak el kell fogadnia egy olyan intézkedést, amely tanúsítási rendszert állapít meg 2010. december 24-ig a tehervagonok, 2018. december 24-ig pedig minden vasúti jármű karbantartásáért felelős szervezetre vonatkozólag. </PARA><PARA>A vasúti biztonságról és a vasúti rendszerek kölcsönös átjárhatóságáról szóló irányelvek<FNREF FNIDREF="FN2"/> végrehajtása terén elért eredményekről szóló jelentésben a Bizottság azt állítja, hogy a nemzeti követelmények (szabványok/szabályok) által okozott szegmentáció még mindig akadályát képezi egy európai szintű vasúti térség kialakításának, noha jelentős pénzügyi, politikai és emberi erőforrásokat áldoztak a vasúti rendszerek egységesítésére. Ezenkívül, amint azt az említett jelentés kimondja, a Bizottság felül kívánja vizsgálni a közösségi vasúti rendszer kölcsönös átjárhatóságára és biztonságára vonatkozó politikáit. </PARA><PARA>Milyen gyakorlati intézkedéseket tekint a Bizottság rövid távon alkalmasnak annak érdekében, hogy növelje a tehervagonok biztonságát? Tervezi-e a Bizottság a karbantartásért felelős szervezetekre vonatkozó tanúsítási rendszer elfogadásának felgyorsítását, és egy biztonságosabb közösségi keret kialakítását anélkül, hogy további akadályokat teremtene a vasúti szereplők számára? </PARA><PARA>Milyen, a kölcsönös átjárhatóság akadályát képező, és a vasúti rendszerre vonatkozó meghatározó befolyást gyakorló nemzeti gyakorlatokat vagy kibúvókat azonosítottak? Milyen földrajzi területen fordulnak elő ezek a jelenségek, és milyen új intézkedések megtételét tervezi a Bizottság rövid távon ezek leküzdése érdekében?</PARA><PARA>Milyen, az Európai Vasúti Forgalomirányító Rendszer (ERTMS) végrehajtása keretén belül azonosított nemzeti megoldások veszélyeztetik a kölcsönös átjárhatóságot? Hogyan kívánja a Bizottság a kölcsönös átjárhatósági rendszer sikeres átvételét biztosítani, illetve a szektor versenyképességét javítani? Mikor, és a közösségi vasúti jogi keret mely politikai területeit (beleértve az Európai Kutatási Térséget - EKT-t) kívánja a Bizottság felülvizsgálni, és átdolgozását javasolni?</PARA><FN FNID="FN1">  HL L 345., 2008.12.23., 62. o.</FN><FN FNID="FN2">  COM(2009)0464 - SEC(2009) 1157.</FN></CONTENT></QUEST>