<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0128">O-0128/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96922">Izaskun Bilbao Barandica</PERSON> és <PERSON ID="28176">Jeanine Hennis-Plasschaert</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0128">Tárgy: A szomáliai partok előtti kalózkodás</OBJECT><CONTENT><PARA>Szeptember óta egyre súlyosabb méreteket ölt a szomáliai partok előtti kalózkodás. Az Alakrana halászhajó legénységének 36 tagját például már másfél hónapja fogságban tartják. Annak ellenére, hogy az Atalanta-művelet hadereje bebizonyította hatékonyságát az Ádeni-öbölben, a közelmúlt támadásai azt mutatják, hogy a kalózok felkészültsége Kelet-Afrika partjai előtti jelenlétükkel párhuzamosan növekszik. A legutóbbi támadás messze, a Seychelle-szigetektől 200 tengeri mérföldre északra és a szomáliai partoktól 650 mérföldre történt.</PARA><PARA>Egyetért-e a Bizottság azzal, hogy a szomáliai partok előtti kalózkodás problémáját meg lehet oldani a 2008. október 14-i európai parlamenti állásfoglalásban jóváhagyott keretek között?</PARA><PARA>Egyetért-e a Bizottság azzal, hogy katonai kíséretet biztosítsanak a halászhajók és a teherszállítók fedélzetén, ahogyan az a francia hajók fedélzetén már gyakorlat? Állhatna-e ez a haderő az EU Navfor alapján európai haderőből?</PARA><PARA>Mi a Bizottság álláspontja a Nemzetközi Tengerészeti Szervezet (IMO) arra vonatkozó ajánlásaival kapcsolatban, hogy a halász- vagy kereskedelmi hajókon ne alkalmazzanak biztonsági magánügynökségeket? Mit szólna a Bizottság ahhoz, ha a védelmi magáncégek és a haderő, valamint a bíróság bevonásának kombinációját alkalmaznák?</PARA><PARA>Hogyan tud a Bizottság nyomást gyakorolni a tagállamokra, hogy azok a letartóztatott kalózok bíróság elé állítására irányuló állandó jogi eszközt hozzanak létre? A Bizottság szerint a 2009 januárjában Dzsibutiban az IMO égisze alatt az Ádeni-öböl partmenti államai által aláírt regionális megállapodások segíthetnek-e helyi megoldást találni a kalózok ügyében és a szomáliai hatóságoknak a probléma megoldásában?</PARA></CONTENT></QUEST>