<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0150">O-0150/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="36281">Silvia-Adriana Ţicău</PERSON>, <PERSON ID="1309">Brian Simpson</PERSON>, <PERSON ID="96659">János Áder</PERSON>, <PERSON ID="2295">Hannes Swoboda</PERSON>, <PERSON ID="28253">Eva Lichtenberger</PERSON>, <PERSON ID="28238">Michael Cramer</PERSON>, <PERSON ID="25718">Saïd El Khadraoui</PERSON>, <PERSON ID="2247">Mathieu Grosch</PERSON>, <PERSON ID="39725">Iuliu Winkler</PERSON>, <PERSON ID="39711">Victor Boştinaru</PERSON>, <PERSON ID="33984">Ioan Mircea Paşcu</PERSON>, <PERSON ID="33982">Marian-Jean Marinescu</PERSON>, <PERSON ID="96807">Ivailo Kalfin</PERSON>, <PERSON ID="96825">Norica Nicolai</PERSON>, <PERSON ID="4243">Dirk Sterckx</PERSON>, <PERSON ID="23808">Csaba Sándor Tabajdi</PERSON>, <PERSON ID="96871">Michael Theurer</PERSON>, <PERSON ID="96842">Ismail Ertug</PERSON>, <PERSON ID="28292">Inés Ayala Sender</PERSON>, <PERSON ID="96714">Jiří Havel</PERSON>, <PERSON ID="28155">Edit Herczog</PERSON>, <PERSON ID="34235">Stanimir Ilchev</PERSON>, <PERSON ID="38605">Iliana Malinova Iotova</PERSON>, <PERSON ID="23691">Jelko Kacin</PERSON>, <PERSON ID="34231">Evgeni Kirilov</PERSON>, <PERSON ID="96829">Ádám Kósa</PERSON>, <PERSON ID="96859">Ioan Enciu</PERSON>, <PERSON ID="96651">Eduard Kukan</PERSON>, <PERSON ID="96870">Gesine Meissner</PERSON>, <PERSON ID="96652">Alajos Mészáros</PERSON>, <PERSON ID="96861">Nadezhda Neynsky</PERSON>, <PERSON ID="96653">Katarína Neveďalová</PERSON>, <PERSON ID="33989">Daciana Octavia Sârbu</PERSON>, <PERSON ID="97308">Vilja Savisaar</PERSON>, <PERSON ID="96718">Olga Sehnalová</PERSON>, <PERSON ID="4545">Catherine Stihler</PERSON>, <PERSON ID="96809">Peter van Dalen</PERSON>, <PERSON ID="28123">Louis Grech</PERSON>, <PERSON ID="33997">Corina Creţu</PERSON>, <PERSON ID="96856">George Sabin Cutaş</PERSON>, <PERSON ID="95281">Vasilica Viorica Dăncilă</PERSON>, <PERSON ID="96857">Cătălin Sorin Ivan</PERSON>, <PERSON ID="96911">Tanja Fajon</PERSON>, <PERSON ID="96832">Kinga Göncz</PERSON>, <PERSON ID="34234">Antonyia Parvanova</PERSON>, <PERSON ID="37324">Adina-Ioana Vălean</PERSON> és <PERSON ID="38595">Rovana Plumb</PERSON></TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0150">Tárgy: A Duna-régióra vonatkozó európai stratégia</OBJECT><CONTENT><PARA>A németországi Fekete-erdőtől a Fekete-tengerig tartó körülbelül 3000 kilométeres útja során a Duna tíz európai országot érint és köt össze, amelyek közül hat tagja az Európai Uniónak. A 2009. június 18–19-i Európai Tanács felkérte a Bizottságot, hogy 2011-ig alkossa meg a Duna-régióra vonatkozó európai stratégiát. A Duna-régión belüli együttműködés hosszú időre nyúlik vissza: az eredetileg a romániai Galacban székelő, jelenleg budapesti székhelyű Európai Duna Bizottság volt az egyik legkorábbi egész Európára kiterjedő intézmény, amelyet 1856. március 30-án alapítottak.</PARA><PARA>Az EU-nak meg kell szilárdítania és integrálnia kell a régió meglévő együttműködési programjait annak érdekében, hogy létrejöhessen egy, a Duna-régióra vonatkozó európai stratégia, amely a balti-tengeri régióra vonatkozó uniós stratégia modelljét követhetné. </PARA><PARA>A Duna menti országok közötti területközi együttműködésből kiindulva, a Duna-régióra vonatkozó stratégiának koherens megközelítést kellene kialakítania és olyan prioritást élvező területekre kellene koncentrálnia, mint a szociális és gazdasági fejlődés, a környezetvédelem (különös tekintettel a természetvédelmi területekre és az egészséges ivóvízre), a közlekedés (ideértve a Rajnával való összeköttetést a Rajna–Majna–Duna-csatornán keresztül) és a fenntartható idegenforgalom, a tudományos cserekapcsolatok, valamint a Duna-medence kulturális öröksége és nyelvi sokszínűsége.</PARA><PARA>Az Európai Parlament már az előző ciklusban is támogatta a Dunára vonatkozó uniós stratégia létrehozását: 2008 szeptemberében a TRAN bizottság küldöttséget indított a Duna-régióba annak érdekében, hogy előmozdítsa az e nagy európai folyóban és a környező régiókban rejlő lehetőségek jobb kiaknázását. A küldöttség egyik legfontosabb eredménye volt a Dunával foglalkozó közös munkacsoport megalakulása.</PARA><PARA>A Dunával foglalkozó közös munkacsoport szorosan együttműködik az egyes országok Duna Bizottságba delegált állandó képviselőivel, a Duna menti régiók és városok képviselőivel, az Európai Bizottsággal és más uniós és nemzetközi intézményekkel, valamint a Duna-medence régiója szempontjából elsőbbséget élvező projektek koordinátoraival.</PARA><PARA>A Duna-régióra vonatkozó koherens stratégia fontosságát szem előtt tartva tud-e a Bizottság tájékoztatást adni a Duna-régióra vonatkozó európai stratégia kidolgozásának jelenlegi állásáról, annak prioritásairól, a cselekvési tervbe illesztendő projektek kiválasztására szolgáló kritériumokról (ideértve a stratégia által megcélzandó terület meghatározását), valamint az tervezett lépések menetrendjéről?</PARA></CONTENT></QUEST>