<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0059">O-0059/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1002">Marco Pannella</PERSON> és <PERSON ID="4740">Marco Cappato</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0059">Tárgy: Az Európai Unió Tanácsa halálbüntetésre vonatkozó moratóriumról szóló határozatának végrehajtása</OBJECT><CONTENT><PARA>Ebben az évben már kétszer is, február 1-jén és április 26-án, az Európai Parlament állásfoglalást fogadott el, amelyben felszólítja az EU elnökségét, hogy az ENSZ Közgyűlése 61. ülésszakának lezárása előtt terjesszen elő a halálbüntetésre vonatkozó egyetemes moratóriumról szóló határozatra irányuló indítványt.</PARA><PARA>A Tanács nem hozott időben határozatot az ENSZ előző Közgyűlése idején. A Miniszterek Tanácsa csak június 18-án döntött úgy, hogy határozatra irányuló indítványt terjeszt elő a halálbüntetésre vonatkozó egyetemes moratóriumról az ENSZ Közgyűlése 62. ülésszakának megnyitásakor.</PARA><PARA>Az ENSZ Közgyűlését szeptember 24-én hívják össze New Yorkban, miközben úgy tűnik, hogy uniós szinten semmilyen konkrét lépés nem történik: a „szakértői” testületek, mint például a COHOM (a Tanács emberi jogi munkacsoportja) nem csak az Európai Parlament két állásfoglalását hagyják figyelmen kívül, hanem a Miniszterek Tanácsa által június 18-án hozott politikai döntést is.</PARA><PARA>Hogyan fogja az Európai Unió Tanácsának hivatalban lévő elnöksége végrehajtani a Tanács határozatát, és meg fog-e tenni a soros elnökség minden szükséges lépést annak biztosítása érdekében, hogy a moratóriumot támogató határozat az ENSZ jelenlegi Közgyűlésének megnyitásakor előterjesztésre kerüljön?</PARA></CONTENT></QUEST>