<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000015">O-000015/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96812">Juan Fernando López Aguilar</PERSON><BRK/>a <COMMITTEE COMMID="2875">Állampolgári Jogi, Bel- és Igazságügyi Bizottság</COMMITTEE> nevében</TI-AUTHOR></TI><OBJECT OBJID="OBJ000015">Tárgy: Zöld könyv az EU-ban élő harmadik országbeli állampolgárok családegyesítési jogáról (2003/86/EK irányelv)</OBJECT><CONTENT><PARA>1.  A családegyesítési jogról szóló 2003. szeptember 22-i 2003/86/EK tanácsi irányelv a 19. cikkében kimondja: „A Bizottság rendszeres időközönként, első alkalommal legkésőbb 2007. október 3-ig jelentést terjeszt az Európai Parlament és a Tanács elé ezen irányelvnek a tagállamokban történő alkalmazásáról, és adott esetben módosításra tesz javaslatot”. A Bizottság által a családegyesítési jogról szóló 2003/86/EK irányelv alkalmazásáról 2008. október 8-án a Parlament és a Tanács elé terjesztett jelentés ennek a munkának az eredménye volt, és jelezte, hogy a Bizottság egy, a családegyesítési szabályozásról szóló zöld könyv formájában konzultációt kíván kezdeményezni. A zöld könyvet 2011. november 5-én fogadták el. Milyen okok magyarázzák a zöld könyv közzétételének e sajátos ütemezését?</PARA><PARA>2.  Mind az alkalmazásról szóló jelentés, mind pedig a zöld könyv problémákat és hiányosságokat a azonosít a nemzeti végrehajtásban. E dokumentumok aggályokat juttatnak kifejezésre az irányelv átültetésével kapcsolatban, és arra a következtetésre jutnak, hogy a tagállamok túlzott mértékű önállósággal rendelkeznek a nem kötelező érvényű rendelkezések alkalmazásában. Mit tett a Bizottság az irányelv hiányosságainak kiküszöbölése érdekében? Kezdeményezte-e a Bizottság szabálysértési eljárás lefolytatását az EUMSZ 258. cikke alapján? Amennyiben nem, miért nem? A Bizottság a jobb végrehajtási gyakorlatot vagy a puha jog (pl. iránymutatások) alkalmazását részesíti-e előnyben?</PARA><PARA>3.  Az irányelv az uniós bevándorlási politika alá tartozik, és érzékeny emberi jogi kérdéseket – például a magán- és a családi élet tiszteletben tartásához való jogot, valamint a házasságkötéshez és családalapításhoz való jogot – érint (az Európai Unió Alapjogi Chartájának 7. és 9. cikke). </PARA><PARA>- A Bizottság véleménye szerint az irányelvben foglalt garanciák elegendők-e a fent nevezett jogok védelméhez? </PARA><PARA>- Hogyan értékeli a Bizottság egyes tagállamok eljárásait abban a tekintetben, hogy legfeljebb öt éves időszakot lehet előírni a független tartózkodási engedély házastárs vagy élettárs, illetve nagykorú gyermek számára történő megadása előtt?</PARA><PARA>4.  Néhány tagállam korlátozó intézkedéseket vezetett be, egyikük pedig az irányelv módosítását igényelte, azt állítva, hogy az irányelvvel való visszaélések elkerülése érdekében változtatásokra van szükség. Tekintettel arra, hogy bármely ilyen megszorítás tovább korlátozná a nemzetközi emberi jogi okmányokban elismert, a családi élethez való jogot, rendelkezik-e a Bizottság adatokkal e kérdésben, illetve szolgáltatott-e bármely tagállam olyan információkat, amelyek alátámasztják ezeket az aggályokat?</PARA></CONTENT></QUEST>