<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0095">O-0095/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4332">Philippe Morillon</PERSON> a(z) <COMMITTEE COMMID="821">Halászati Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0095">Tárgy: A földközi-tengeri halállományra vonatkozó irányítási intézkedések elfogadása</OBJECT><CONTENT><PARA>Múlt áprilisban az Európai Parlament elfogadta jelentését a földközi-tengeri halállomány fenntartható hasznosítására vonatkozó irányítási intézkedésekről szóló tanácsi rendeletre irányuló javaslatról. A jelentés a Parlament és az európai Bizottság kompromisszumának gyümölcse volt, amely feloldotta a javaslat legellentmondásosabb pontjait, mivel mindkét fél tisztában volt azzal, hogy a Földközi-tenger nem hagyható ki a megújult Közös Halászati Politika alapvető célkitűzéséből, a Közös Halászati Politika és a fenntartható fejlődésről szóló iránymutatások egyesítéséből – különös tekintettel arra, hogy a Földközi-tenger irányítására vonatkozó egyetlen jogszabály még 1994-ben született, és már akkor is úgy ítélték, hogy a benne említett, felelősségteljes halászatra vonatkozó normák távol állnak a más közösségi tengereken megköveteltektől.</PARA><PARA>A Tanács azonban képtelen volt a javaslattal kapcsolatban véleményt nyilvánítani.</PARA><PARA>Mivel e rendelet elvetése következtében elképzelhető, hogy az EU nem felel meg olyan nemzetközi kötelezettségvállalásainak, amelyeket ő maga is támogatott, tudna az Elnökség tájékoztatást nyújtani e javaslat elfogadásának várható időpontjáról? </PARA></CONTENT></QUEST>