<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0043">H-0043/10</QREF></TI-INTRO><TI-SESSION>A 2010-as év februári üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28114">Liam Aylward</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0043">Tárgy: Európai Szolidaritási Alap - a küszöbérték csökkentése és az előlegalapokhoz való hozzáférés</OBJECT><CONTENT><PARA>Az elmúlt hónapokban Európa-szerte tapasztalt egyre rosszabb időjárási körülményekre, valamint az emiatt az otthonokat, vállalkozásokat és a mezőgazdaságot ért károkra tekintettel az Európai Szolidaritási Alap előtérbe és kérdések kereszttüzébe került. </PARA><PARA>A Bizottság és a Parlament benyújtotta javaslatát a Tanács részére a Szolidaritási Alapról szóló új rendeletről, amelynek egyik lényeges eleme, hogy az úgynevezett jelentős katasztrófák esetében érvényes küszöböt az állam bruttó nemzeti jövedelmének 0,5%-ára vagy 2007. évi árakon számítva 1 milliárd euróra csökkenti, attól függően, hogy melyik a kisebb (a jelenlegi rendelet értelmében ez a bruttó nemzeti jövedelem 0,6%-a vagy 2002. évi árakon számítva 3 milliárd euró). </PARA><PARA>Lényeges, hogy a javaslat rendelkezik emellett a katasztrófasújtott ország kérésére előlegezett kifizetések lehetőségéről is – e konstrukciót közvetlenül a katasztrófákat követően nagy örömmel fogadnák az érintett területek.</PARA><PARA>Jelezné-e a Tanács, hogy mikor készül foglalkozni e javaslattal, különösen a Szociális Alap növekvő jelentősége fényében? Közölné a Tanács, hogy az előlegezett kifizetések lehetőségét mérlegelni fogja-e?</PARA></CONTENT></QUEST>