<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000202">O-000202/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON>, <PERSON ID="96735">Patrick Le Hyaric</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000202">Tárgy: Uniós támogatás a Tunéziába menekülők számára</OBJECT><CONTENT><PARA>2011. február 20-a óta több mint 582 000 ember lépte át Líbia határát Tunézia felé. A Tunéziába érkezők túlnyomó része átutazó migráns munkavállaló volt, és az összehangolt nemzetközi erőfeszítéseknek köszönhetően a legtöbb migránst sikerült hazajuttatni.</PARA><PARA>Azonban a konfliktusokkal küzdő országokból származó és/vagy az üldöztetés elől menekülő emberek jelentős része maradt menekülttáborokban. 2011. augusztus 1-én az UNHCR jelentése szerint az érintettek közül 4 425-en továbbra is a tunéziai-líbiai határon található sivatagi táborban vannak, ahol különösen kemény körülményekkel néznek szembe, főként a rendkívüli hőség, a homokviharok és a tiszta vízhez, szennyvízelvezető és higiéniás létesítményekhez való korlátozott hozzáférés miatt. E menekültek számára az egyetlen tartós megoldás a harmadik országokba történő áttelepülés.</PARA><PARA>Az uniós tagállamok azonban gyenge választ adtak az áttelepítésre vonatkozóan és eddig csak a következő áttelepítésre szánt felajánlásokat tették a tagállamok: Írország (24), Spanyolország (50), Portugália (19), Svédország (200), Belgium (25), Finnország (70) és Hollandia (20). Ezzel ellentétben Norvégia 310 menekült áttelepítésére tett felajánlást, amelyet már júliusban megvalósított.</PARA><PARA>Mit tesz a Bizottság a Tanáccsal és a tagállamokkal együttműködve annak érdekében, hogy támogassa az UNHCR-t a Tunéziában maradt menekültek áttelepítését? Tájékoztatná-e a Bizottság az Európai Parlamentet arról, hogy:</PARA><PARA>- hány új helyet fognak felajánlani a tagállamok?</PARA><PARA>- milyen szakaszban van a jóváhagyott státuszú menekültek fogadása?</PARA><PARA>Milyen konkrét lépéseket tesz a Bizottság a Tanácsban kialakult holtpont leküzdésére a közös európai áttelepítési programot illetően, amelyet a Parlament első olvasatra lezárt?</PARA></CONTENT></QUEST>