<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0191">O-0191/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96745">Catherine Grèze</PERSON>, <PERSON ID="97017">Ulrike Lunacek</PERSON>, <PERSON ID="2002">José Ignacio Salafranca Sánchez-Neyra</PERSON>, <PERSON ID="96742">Jean-Luc Mélenchon</PERSON>, <PERSON ID="28311">Luis Manuel Capoulas Santos</PERSON>, <PERSON ID="39713">Renate Weber</PERSON>, <PERSON ID="4556">Nirj Deva</PERSON>, <PERSON ID="28278">Luis Yáñez-Barnuevo García</PERSON>, <PERSON ID="33775">Jean-Pierre Audy</PERSON>, <PERSON ID="96769">Jürgen Klute</PERSON>, <PERSON ID="96646">Helmut Scholz</PERSON>, <PERSON ID="1906">Bernhard Rapkay</PERSON>, <PERSON ID="1854">Constanze Angela Krehl</PERSON>, <PERSON ID="4482">Rodi Kratsa-Tsagaropoulou</PERSON>, <PERSON ID="28295">Antolín Sánchez Presedo</PERSON>, <PERSON ID="96730">Sven Giegold</PERSON>, <PERSON ID="28409">Raül Romeva i Rueda</PERSON>, <PERSON ID="96752">Martin Häusling</PERSON>, <PERSON ID="4398">Gianni Vattimo</PERSON>, <PERSON ID="96975">António Fernando Correia De Campos</PERSON>, <PERSON ID="28177">Bernadette Vergnaud</PERSON>, <PERSON ID="96708">Oriol Junqueras Vies</PERSON>, <PERSON ID="96870">Gesine Meissner</PERSON>, <PERSON ID="4243">Dirk Sterckx</PERSON>, <PERSON ID="96940">Gerben-Jan Gerbrandy</PERSON>, <PERSON ID="4466">Ilda Figueiredo</PERSON>, <PERSON ID="97076">Corinne Lepage</PERSON>, <PERSON ID="96974">Nuno Teixeira</PERSON>, <PERSON ID="34234">Antonyia Parvanova</PERSON>, <PERSON ID="28206">Jean-Marie Cavada</PERSON>, <PERSON ID="840">Charles Goerens</PERSON>, <PERSON ID="96715">Pavel Poc</PERSON>, <PERSON ID="4532">Michael Cashman</PERSON>, <PERSON ID="96639">Isabelle Durant</PERSON>, <PERSON ID="28233">Rebecca Harms</PERSON>, <PERSON ID="97170">Francisco Sosa Wagner</PERSON>, <PERSON ID="22097">Véronique De Keyser</PERSON>, <PERSON ID="4262">Jo Leinen</PERSON>, <PERSON ID="28174">Thijs Berman</PERSON>, <PERSON ID="96850">Damien Abad</PERSON>, <PERSON ID="96848">Mariya Nedelcheva</PERSON>, <PERSON ID="96858">Marie-Christine Vergiat</PERSON></TI-AUTHOR></TI><OBJECT OBJID="OBJ0191">Tárgy: A Yasuni ITT kezdeményezés támogatása az éghajlatváltozás elleni küzdelem keretében</OBJECT><CONTENT><PARA>Az ecuadori kormány által indított, az UNESCO által védett természeti területté nyilvánított nemzeti parkra vonatkozó, „Yasuni ITT” elnevezésű kezdeményezés célja, hogy a biológiai sokféleség szempontjából a világ egyik leggazdagabb élőhelye alatt rejlő kőolajkincs kitermelésének megakadályozását finanszírozza. A területet ráadásul több bennszülött közösség is lakja, köztük az elszigeteltséget önként vállaló tagaerik és taromenanék.</PARA><PARA>Ecuador GDP-jének 22,2%-át és exportjának 63,1%-át az olajból származó bevételek nyújtják. A Yasuni nemzeti parkban 850 millió hordónyi olaj, azaz az ország teljes olajkészletének 20%-a található, amelynek exportértéke 7,2 milliárd dollár. A 2010. augusztus 3-án létrehozott és az UNDP által irányított nemzetközi alap célja ennek az összegnek az összegyűjtése, felerészt az ecuadori államtól, felerészt pedig a nemzetközi közösségtől, amelyet megújuló energiaforrásokra, valamint az ezekhez kapcsolódó munkahelyek létrehozására fordítanak. Az ENSZ „közös, ugyanakkor differenciált felelősség” elvével összhangban (az éghajlatváltozásról szóló riói nyilatkozat – 1992) a projektet a fejlődési modell módosítását célzó innovációnak kell tekintetni.</PARA><PARA>Tekintettel a Yasuni ITT-t támogató számos nyilatkozatra, köztük Benita Ferrero-Waldner, a külügyi kapcsolatokért felelős biztos 2009. március 6-i nyilatkozatára, az Andok Közösség 2010. február 5-i nyilatkozatára, a latin-amerikai és karibi országok állam- és kormányfőinek 2010. február 23-i nyilatkozatára, valamint az Európai Tanácsnak az Andok Közösség és az Európai Unió közötti csúcstalálkozóról szóló, 2010. május 19-i nyilatkozatban megfogalmazott támogatására, készen áll-e a Bizottság, hogy politikailag és természetesen anyagilag támogassa a Yasuni ITT kezdeményezést? Készen áll-e a Bizottság arra, hogy a tagállamokat, a nagyobb európai városokat, az OECD-t és a teljes nemzetközi közösséget is erre ösztönözze? Végezetül készen áll-e arra, hogy mérlegelje a Yasuni ITT kezdeményezéshez hasonló projektek felértékelését és megvalósítását az EU területén, illetve a világ más területein?</PARA><PARA>A Bizottság maga milyen intézkedéseket javasol a fejlődő országok abbéli támogatására, hogy a bennszülött népesség tiszteletben tartása érdekében védjék erdőiket? A fejlesztési támogatás, a tiszta fejlesztési mechanizmusok, valamint a REDD és a REDD+ mellett milyen más rugalmas, a projektek eredetiségén alapuló nemzetközi mechanizmust tudna ismertetni?</PARA></CONTENT></QUEST>