<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0011">O-0011/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="23864">Toomas Savi</PERSON>, <PERSON ID="23830">István Szent-Iványi</PERSON> és <PERSON ID="2128">Paavo Väyrynen</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0011">Tárgy: A Galina Kozlova, a Mari Ušem nevű mari nemzeti szervezet igazgatósági tagja és az Ontšõko nevű irodalmi folyóirat szerkesztője elleni támadás</OBJECT><CONTENT><PARA>Január 25-ének estéjén az Orosz Föderáció részét képező Mari Köztársaság (Mari El) fővárosában, Joškar-Olasban, brutális támadás érte Galina Kozlovát, Vlagyimir Kozlovnak, a Mari tanács elnökének és a 2006-os Szaharov-díj jelöltjének feleségét. Kozlova még kórházban van, arcsérüléseket szenvedett, illetve károsodott a látása. </PARA><PARA>Az Európai Parlament 2005 tavaszán állásfoglalást fogadott el (<ANCHOR ID="1" FAMILY="TA" TYPE="P6-TA" YEAR="2005" NUMBER="0185">P6_TA(2005)0185</ANCHOR>) az emberi jogoknak és a demokráciának az Orosz Föderáció Mari El Köztársaságában történő megsértéséről. Az állásfoglalás szerint „a nem állami kézben lévő tömegtájékoztatási eszközök újságíróit és tudósítóit Mari Elben folyamatosan és gyakran bántalmazták, zaklatták és megfélemlítették, beleértve három újságíró megölését 2001-ben és Vlagyimir Kozlov úr 2005. február 4-i megverését”. A mari nép vezetőit rendkívül gyakran érik támadások, amint azt Vaszilij Petrovnak, a finnugor népek ifjúsági egyesülete elnökének 2005. augusztus 26-i megverése is bizonyít. A fenti tények igazolják, hogy az Orosz Föderációban folyamatosan megsértik az emberi jogokat és a kis nemzetek jogait. <BRK/></PARA><PARA>Mit készül tenni a Bizottság   annak érdekében, hogy javuljon az emberi jogok és a kisebbségek helyzete   Oroszországban, különösen Mari Elben? <BRK/></PARA><PARA>Miért nem veti fel a   Bizottság ezt a problémát az EU és Oroszország között zajló rendszeres   emberi jogi párbeszéd során?</PARA></CONTENT></QUEST>