<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000293">O-000293/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1913">Evelyne Gebhardt</PERSON>, <PERSON ID="1906">Bernhard Rapkay</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000293">Tárgy: A hagyományos termesztési módszerrel előállított növényekre és állatokra vonatkozó szabadalmak</OBJECT><CONTENT><PARA>Környezetvédelmi szervezetek számos jelentése mutatja, hogy az Európai Szabadalmi Hivatalba a hagyományos termesztési módszerrel előállított növényekre vonatkozóan benyújtott szabadalmak iránti kérelmek száma az EU-ban egyre nő. </PARA><PARA>2010-ben az Európai Szabadalmi Hivatal bővített fellebbezési tanácsa úgy határozott, hogy a növények hagyományos előállítására szolgáló eljárások nem részesülhetnek szabadalmi oltalomban (G2/07 és G1/08). Az ebben a határozatban említett szabadalmi esetek a brokkolira (EP1069819) és a paradicsomra (EP1211926) vonatkoztak, mindkét növényt hagyományos termesztési módszerrel állították elő. Ezek a szabadalmak a termesztési módszerre és a növényekre terjednek ki. A G2/07 és G1/08 sz. ügyben az Európai Szabadalmi Hivatal figyelembe vette a biotechnológiai találmányok jogi oltalmáról szóló 98/44/EK irányelv (biotechnológiai irányelv) 2. cikkének (2) bekezdését, és a vonatkozó ítélkezési gyakorlat alapján értelmezte az Európai Szabadalmi Egyezmény 53b. cikkét. Az Európai Szabadalmi Hivatal bővített fellebbezési tanácsa úgy határozott, hogy a termesztési módszert „lényegében biológiai eljárásnak” kell tekinteni, és ezért az nem részesülhet szabadalmi oltalomban, ugyanis a 98/44/EK irányelv 4. cikke (1) bekezdésének b) pontja és az Európai Szabadalmi Egyezmény megfelelő 53b. cikke kimondja, hogy „a növények vagy állatok előállítására szolgáló, lényegében biológiai eljárások” nem részesülhetnek szabadalmi oltalomban. </PARA><PARA>Ezek a határozatok nem oldják meg a hagyományos termesztési módszerre vonatkozó jogi kérdéseket és alapvető problémákat. 2011 májusában például az Európai Szabadalmi Hivatal szabadalmat adott a hagyományos termesztési módszerrel előállított dinnyére (EP 1 962 578). Az olyan termékeket, mint a növényeket és a gyümölcsöket találmánynak tekintették. Az európai szabadalmi törvénynek ez az értelmezése azt vonja magával, hogy a hagyományos („lényegében biológiai”) termesztési módszer szabadalmi oltalomban részesülne, még ha a termesztési módszer ki is lenne zárva. </PARA><PARA>Kérjük a Bizottságot annak megerősítésére, hogy a hagyományos termesztési módszerrel előállított növények és állatok nem részesülhetnek szabadalmi oltalomban az EU-ban.</PARA><PARA>Úgy gondolja-e a Bizottság, hogy az Európai Szabadalmi Hivatal jelenlegi gyakorlata túl tágan értelmezi a 98/44/EK irányelv 4. cikke (1) bekezdésének b) pontját? Egyértelművé tudja-e tenni a Bizottság a biotechnológiai irányelv 2. cikke (2) bekezdésének jelentését?</PARA></CONTENT></QUEST>