<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000132">O-000132/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="28134">Eva-Britt Svensson</PERSON>, <PERSON ID="96748">Cornelis de Jong</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000132">Tárgy: Visszafogadási politika és ellenőrzés</OBJECT><CONTENT><PARA>A Tanács felkérte a Bizottságot a Stockholmi Programban, hogy ismertesse az uniós visszafogadási megállapodásokról és a folyamatban lévő tárgyalásokról szóló értékelést. 2011. február 23-án a Bizottság közzétette az uniós visszafogadási megállapodások értékeléséről és az azokra vonatkozó jövőbeli stratégiáról szóló közleményét. A közleményről szóló tanácsi következtetések elfogadására a Tanács 2011. júniusi ülésén kerül sor.</PARA><PARA>A visszafogadási megállapodásokat azért bírálták főként a civil társadalmi és emberi jogi aktivisták, illetve az Európai Parlament, mert azok a visszafogadott személyek emberi jogait nem tartják tiszteletben. A <I>visszaküldés</I> <I>tilalmának</I> elve a nemzetközi emberi jogi törvények alappilérét képezi, amelyet tiszteletben kell tartani. Ezt a szabályt azonban az uniós tagállamok a 2001. szeptember 11-i merényletet követő években nem tartották teljes mértékben tiszteletben. Ahogy arra a Bizottság is rámutatott, a visszafogadásról nem állnak rendelkezésre átfogó adatok, és nincs arra vonatkozó mechanizmus, amely ellenőrizné, mi történik ezekkel az emberekkel visszafogadásuk után.</PARA><PARA>Úgy tűnik, hogy az egész uniós visszafogadási politika hiányosságainak korrigálása érdekében szükség van annak felülvizsgálatára.</PARA><PARA>– Vajon a Tanács ismertetni fogja-e júniusban a felülvizsgált visszafogadási politikát?</PARA><PARA>– Vajon a Tanács a visszafogadási megállapodásokban szereplő emberi jogi garanciák hangsúlyozására követni fogja-e a Bizottság 10–15. számú ajánlásait, főként a visszafogadott személyek helyzetének ellenőrzésére és az alapjogok megsértése esetén a felfüggesztési záradékra vonatkozókat?</PARA><PARA>– Vajon a Tanács a visszafogadási megállapodások végrehajtásáról szóló értékelés jól használható alapjának biztosítása érdekében több statisztika és adat gyűjtését fogja-e megkövetelni, főként a visszafogadottak menedékjog iránti kérelmének folyamatáról?</PARA><PARA>– Vajon a Tanács biztosítja-e a visszafogadási politika átláthatóságát, valamint a kétoldalú végrehajtási jegyzőkönyvekhez történő nyilvános hozzáférést? </PARA><PARA>– Hogyan szándékozik a Tanács a Bizottság egyéb ajánlásaihoz viszonyulni, különösen a harmadik országbeli állampolgárokra vonatkozó záradékok iránti konkrét igény értékelésével kapcsolatosokhoz?</PARA></CONTENT></QUEST>