<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0056">O-0056/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2107">Jan Andersson</PERSON> a(z) <COMMITTEE COMMID="814">Foglalkoztatási és Szociális Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0056">Tárgy: az idős emberek helyzetével való visszaélés</OBJECT><CONTENT><PARA>Az idős emberek helyzetével való visszaélés egyre növekvő társadalmi probléma, ami csak fokozódni fog a több országban is jellemzően egyre öregedő népesség miatt. Becslések szerint az idős emberek legalább 10%-a ki van téve – otthonában vagy gondozó intézetben – valamilyen testi, pszichés, pénzügyi vagy szellemi visszaélésnek. A kiszolgáltatott személyek gondozása megfelelő körülményeinek biztosítása érdekében fokozottan kell támogatni különösen a térítésben nem részesülő gondozókat.</PARA><PARA>A Bizottság bejelentette, hogy március elején közleményt fogadott el „Az idős emberek magas színvonalú ellátása és az ellenük való visszaélések megakadályozása” címmel. A közlemény a visszaélések okait és az idevonatkozó fontosabb kérdésköröket vizsgálta volna, valamint beszámolt volna a visszaélések megelőzésére és felszámolására irányuló stratégiai lehetőségekről. </PARA><PARA>Az „Európa demográfiai jövője” című állásfoglalásában (<ANCHOR ID="1" FAMILY="TA" TYPE="P6-TA" YEAR="2008" NUMBER="0066">P6_TA(2008)0066</ANCHOR>) az Európai Parlament „örömét fejezi ki a Bizottság azon szándéka tekintetében, hogy közleményt ad ki a 2008-ban az időseket ért visszaélésekről, és kéri, hogy e közleménnyel egyidejűleg kerüljön sor egy átfogó stratégia kidolgozására, amely egy kiterjedt tudatosító és mobilizációs kampány kidolgozását szolgálja ezen a területen.”</PARA><PARA>1. Miért nem fogadta el a Bizottság 2008 márciusában a közleményt, és mikor fogja kiadni a közleményt?</PARA><PARA>2. A közleményben az idős emberek elleni visszaélések megelőzésére és felszámolására irányuló, átfogó európai stratégiát fog-e körvonalazni, amely sürgeti a tagállamokat a probléma súlyosságának felismerésére és segítséget nyújt nekik abban, hogy az idős emberek méltóságát megvédjék? </PARA><PARA>3. Fordít-e a Bizottság figyelmet arra, hogy a tudatosságot fokozni és a vonatkozó kutatásokat finanszírozni kell, a gondozó intézetek és otthoni ellátás minőségi kritériumait ki kell jelölni, a hivatásos és otthoni gondozók továbbképzését meg kell szervezni, az utóbbiak számára anyagi támogatást nyújtó hálózatot kell létrehozni, a tagállamokat ösztönözni kell arra, hogy emberi jogi törvényeik a magán- és köztulajdonban lévő gondozóintézetekben elhelyezett személyek jogai tekintetében is rendelkezzenek, valamint a tagállamok közötti bevált gyakorlatok cseréjét meg kell valósítani?</PARA></CONTENT></QUEST>