<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0065">H-0065/10</QREF></TI-INTRO><TI-SESSION>A 2010-as év márciusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96680">Zigmantas Balčytis</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0065">Tárgy: A Balti-tengerre vonatkozó stratégiában előirányzott projektek intézményi nyomon követése</OBJECT><CONTENT><PARA>A Balti-tengerre vonatkozó stratégia a balti országok számára történelmi és stratégiai jelentőségű folyamat. Sikeres végrehajtása esetén erősíteni fogja az egész Európai Unió egységét, mivel földrajzilag egymáshoz közeli régiókban élő, de hagyományos történelmi okok miatt egymással ritkán együttműködő emberek milliói fognak együtt munkálkodni a közös projektek megvalósításán. A régió képviselőjeként aggodalommal tölt el a Tanács 18 hónapos munkaprogramja, amelyet az Európai Unió hármas elnökségét adó országok dolgoztak ki, és amely nagy figyelmet szentel a Duna-régióra vonatkozó európai stratégiának, a Balti-tengerre vonatkozó stratégiáról azonban nem tesz említést.</PARA><PARA>Tekintettel arra, hogy a Balti-tengerre vonatkozó stratégia csak most lépett a végrehajtási szakaszba, nem tartja-e a Tanács korainak, hogy lezártnak tekintsék a projektet és kevesebb intézményi figyelmet fordítsanak rá? Osztja-e a Tanács azt a véleményt, hogy a Balti-tengerre vonatkozó stratégiát fel kellene venni az EU hármas elnökségének 18 hónapos programjába, és biztosítani kellene egy megvalósítható nyomon követési mechanizmust, amely szavatolja a tervezett projektek időben történő végrehajtását?</PARA></CONTENT></QUEST>