<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000304">O-000304/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="2025">Françoise Grossetête</PERSON>, <PERSON ID="96603">Nessa Childers</PERSON>, <PERSON ID="34234">Antonyia Parvanova</PERSON>, <PERSON ID="28321">Satu Hassi</PERSON>, <PERSON ID="96944">Marina Yannakoudakis</PERSON>, <PERSON ID="96820">Marisa Matias</PERSON>, <PERSON ID="97196">Oreste Rossi</PERSON><BRK/>a <COMMITTEE COMMID="2865">Környezetvédelmi, Közegészségügyi és Élelmiszer-biztonsági Bizottság</COMMITTEE> nevében</TI-AUTHOR></TI><OBJECT OBJID="OBJ000304">Tárgy: Az EU globális válasza a HIV/AIDS-re</OBJECT><CONTENT><PARA>A Bizottság „A HIV/AIDS elleni küzdelem az Európai Unióban és a szomszédos országokban, 2009–2013” címmel elfogadta közleményét és az ahhoz tartozó cselekvési tervet abból a célból, hogy 2013-ra Európa minden országában csökkenjen az új HIV-fertőzések száma. Ebben meghatározta a főbb prioritásokat, amelyek közé olyan tennivalók tartoznak, mint a megelőzéshez, a kezeléshez és az ellátáshoz való hozzáférésnek, valamint a HIV-vel élő emberek életminőségének a javítása. </PARA><PARA>A Bizottság közleménye számos olyan kulcsfontosságú ajánlást tükrözött, amely szerepelt a Parlament 2008. november 20-i, „HIV/AIDS: korai diagnózis és gondozás” című állásfoglalásában, így például a HIV teszteléséhez való szélesebb körű hozzáférés biztosítása a vírus átadásának megelőzése érdekében, tekintettel arra, hogy a HIV-fertőzöttek 30%-a nincs tudomása arról, hogy a vírus hordozója. </PARA><PARA>Tekintettel arra, hogy közeleg a cselekvési terv félidős értékelése, be tud-e számolni a Bizottság eddig történt előrehaladásról, ideértve a HIV tesztelésére vonatkozó, az ECDC (Európai Betegségmegelőzési és Járványvédelmi Központ) által 2010 decemberében kiadott útmutató ajánlásainak megvalósítását is?</PARA><PARA>- Szándékozik-e a Bizottság naprakésszé tenni azt a stratégiát, amelynek célja a HIV/AIDS leküzdése az Európai Unióban és a szomszédos országokban, az új fejlemények fényében, különösen a megelőzés, a diagnózishoz való hozzáférés és a tesztelés terén?</PARA><PARA>- A 2011-es ENSZ-közgyűlés 2011. június 8–10-ig New York-ban megrendezendő, AIDS-szel foglalkozó magas szintű találkozója előtt, nyomatékosítva az ENSZ-közgyűlés korszakalkotó, HIV-vel/AIDS-szel foglalkozó rendkívüli ülésszaka óta eltelt 10 évet, kifejtené-e a Bizottság, hogyan szándékozik összehangolni a HIV/AIDS Európai Unióban és a szomszédos országokban való leküzdésére irányuló uniós stratégiát és az EU szélesebb körű, HIV-re/AIDS-re adandó globális válaszát? </PARA></CONTENT></QUEST>