<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0217">O-0217/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96829">Ádám Kósa</PERSON>, <PERSON ID="96778">Artur Zasada</PERSON>, <PERSON ID="1852">Dieter-Lebrecht Koch</PERSON>, <PERSON ID="96770">Joanna Katarzyna Skrzydlewska</PERSON>, <PERSON ID="96779">Danuta Maria Hübner</PERSON>, <PERSON ID="96799">Piotr Borys</PERSON>, <PERSON ID="28299">Bogusław Sonik</PERSON>, <PERSON ID="96788">Krzysztof Lisek</PERSON>, <PERSON ID="96762">Joachim Zeller</PERSON>, <PERSON ID="96781">Danuta Jazłowiecka</PERSON>, <PERSON ID="28297">Jacek Saryusz-Wolski</PERSON>, <PERSON ID="28288">Jan Olbrycht</PERSON>, <PERSON ID="28275">Małgorzata Handzlik</PERSON>, <PERSON ID="96791">Elżbieta Katarzyna Łukacijewska</PERSON>, <PERSON ID="96792">Bogdan Kazimierz Marcinkiewicz</PERSON>, <PERSON ID="96776">Róża Gräfin von Thun und Hohenstein</PERSON>, <PERSON ID="96774">Jarosław Leszek Wałęsa</PERSON>, <PERSON ID="96782">Sidonia Elżbieta Jędrzejewska</PERSON>, <PERSON ID="28280">Filip Kaczmarek</PERSON>, <PERSON ID="28301">Tadeusz Zwiefka</PERSON>, <PERSON ID="28393">Luis de Grandes Pascual</PERSON>, <PERSON ID="23785">Andrzej Grzyb</PERSON>, <PERSON ID="101954">Jan Kozłowski</PERSON>, <PERSON ID="96773">Rafał Trzaskowski</PERSON>, <PERSON ID="23782">Jacek Protasiewicz</PERSON>, <PERSON ID="96785">Lena Kolarska-Bobińska</PERSON>, <PERSON ID="39726">László Tőkés</PERSON>, <PERSON ID="28145">Béla Glattfelder</PERSON>, <PERSON ID="28141">Lívia Járóka</PERSON>, <PERSON ID="23813">Zoltán Bagó</PERSON>, <PERSON ID="23866">Edit Bauer</PERSON>, <PERSON ID="23820">László Surján</PERSON>, <PERSON ID="39724">Csaba Sógor</PERSON>, <PERSON ID="23816">András Gyürk</PERSON>, <PERSON ID="28150">Kinga Gál</PERSON>, <PERSON ID="39725">Iuliu Winkler</PERSON>, <PERSON ID="96659">János Áder</PERSON>, <PERSON ID="96826">Tamás Deutsch</PERSON>, <PERSON ID="23819">Csaba Őry</PERSON>, <PERSON ID="102886">Ildikó Gáll-Pelcz</PERSON>, <PERSON ID="28135">György Schöpflin</PERSON>, <PERSON ID="96652">Alajos Mészáros</PERSON>, <PERSON ID="23821">József Szájer</PERSON></TI-AUTHOR></TI><OBJECT OBJID="OBJ0217">Tárgy: A légi járműveken utazó szülők és idős személyek pontos tájékoztatása</OBJECT><CONTENT><PARA>A jogi szabályozás tekintetében a légi közlekedés az az ágazat, ahol az utasok a legkiterjedtebb jogokkal rendelkeznek. A légi közlekedésre vonatkozó jogszabályok részeként konkrét rendelet (1107/2006/EK) rögzíti a légi járműveken utazó, fogyatékkal élő személyek és csökkent mozgásképességű személyek jogait. Az e rendelet által biztosított elvek között találjuk az akadálymentesítés, a megkülönböztetésmentesség, a segítségnyújtás és a hozzáférhető formában nyújtott tájékoztatáshoz való jogosultság elvét.</PARA><PARA>Sajnálatos módon azonban a kívántnál jóval csekélyebb számban vannak azok az utasok, akik tisztában vannak jogaikkal. Bár a fogyatékkal élő személyek nagyrészt ismerik jogaikat, az idősebbekről és a gyermekeikkel egyedül utazó anyákról vagy apákról (ti. a koruk következtében mobilitásukban korlátozott személyekről) ez már sokkal kevésbé mondható el.</PARA><PARA>Figyelmet érdemlő tény, hogy mind a fogyatékkal élő, mind a csökkent mozgásképességű személyek számára fenntartott létesítmények – tájékoztatási pontok, mosdók és felvonók – jelölésére ugyanaz a szimbólum használatos (tolókocsis személy kék háttér előtt). A csökkent mozgásképességű személyek gyakran úgy vélik, hogy a szóban forgó létesítmények kizárólag a fogyatékkal élő személyek számára vannak fenntartva. A reptéri alkalmazottak is gyakran ugyanerre a következtetésre jutnak, ami megmagyarázza, hogy miért nem nyújtanak ilyen irányú tájékoztatást. Egyértelmű, hogy az utasok jogaikat a szimbólum, és nem az 1107/2006/EK rendelet alapján értelmezik. A jelenleg használatos grafikai szimbólum a rendelet szerint segítségre jogosult személyeknek csak bizonyos körére vonatkozik.</PARA><PARA>A fentiek tükrében nem véli-e úgy a Bizottság, hogy egy olyan, új szimbólumot kellene javasolni az Unió valamennyi repülőterén való használatra, amely oly módon ábrázol egy csökkent mozgásképességű személyt, hogy azt az idős személyek és a gyermekeikkel egyedül utazó anyák és apák is magukra vonatkoztassák? Nem gondolja-e a Bizottság, hogy a rendelet címének említenie kellene az anyákat és apákat, valamint az idős személyeket?</PARA></CONTENT></QUEST>