<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000138">O-000138/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96988">Alfreds Rubiks</PERSON>, <PERSON ID="96852">Cornelia Ernst</PERSON>, <PERSON ID="28134">Eva-Britt Svensson</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON>, <PERSON ID="96735">Patrick Le Hyaric</PERSON>, <PERSON ID="96646">Helmut Scholz</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000138">Tárgy: A lett állampolgársággal nem rendelkező lakosok szavazati joga Lettországban a helyhatósági választásokon</OBJECT><CONTENT><PARA>A függetlenség helyreállítását követően Lettországban csak az ottani állampolgársággal már 1940 előtt is rendelkező személyek és azok leszármazottai nyerték vissza lett állampolgárságukat. Mások kizárólag honosítás útján jogosultak az állampolgárság megszerzésére, egyes személyek pedig nem jogosultak a honosításra. Az 1995–2009 közötti időszakban mindössze 132 000 személyt honosítottak. 2010. január 1-jén még mintegy 358 000 lakos (az össznépesség körülbelül 16%-a) nem rendelkezett lett állampolgársággal.</PARA><PARA>Az ENSZ Emberi Jogi Bizottsága, a faji megkülönböztetés megszüntetésével foglalkozó bizottsága, az Európa Tanács Parlamenti Közgyűlése, az Európa Tanács Helyi és Regionális Hatóságai Kongresszusa, az Európa Tanács emberi jogi biztosa és a rasszizmus és intolerancia elleni európai bizottság, valamint az EBESZ Parlamenti Közgyűlése javasolták, hogy tegyék lehetővé a lettországi helyhatósági választásokon való részvételt a lett állampolgársággal nem rendelkező lakosok számára. Az Európai Parlament az Bizottság 2004. március 11-i, az EU-csatlakozási felkészültség állapotáról szóló átfogó ellenőrző jelentéséről szóló állásfoglalásában javasolta, hogy a lett hatóságok mérlegeljék annak lehetőségét, hogy a hosszú ideje az országban tartózkodó, lett állampolgársággal nem rendelkező lakosok engedélyt kapjanak a helyhatósági választásokon való részvételre. 2009. április 22-én az Európai Parlament állásfoglalást fogadott el a Petíciós Bizottság 2008. évi tanácskozásai tekintetében, amelyben aggodalmát fejezte ki a Petíciós Bizottsághoz beérkezett arra vonatkozó petíciók nagy számát illetően, hogy a lett állampolgársággal nem rendelkező lakosok is jogosultak legyenek a lettországi helyhatósági választásokon való részvételre.</PARA><PARA>Egyetért-e a Bizottság az Európai Parlament fent említett, és ez idáig nem teljesített ajánlásaival? Hogyan kezelte a Bizottság az Európai Parlament ajánlásainak nyomon követését? Szorosan figyelemmel követi-e és támogatja-e a Bizottság az állampolgársággal nem rendelkező, gyakran Lettországban született és ott élő polgárok státuszának rendezését? Egyetért-e a Bizottság azzal, hogy a Lettországban mutatkozó demokráciadeficit magában rejti a demokratikus elvek és az emberi jogok és alapvető szabadságok tisztelete súlyos megsértésének egyértelmű kockázatát?</PARA></CONTENT></QUEST>