<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0161">O-0161/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96711">Pascal Canfin</PERSON>, <PERSON ID="96730">Sven Giegold</PERSON>, <PERSON ID="96883">Eva Joly</PERSON>, <PERSON ID="96648">Philippe Lamberts</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ0161">Tárgy: Országonkénti jelentések</OBJECT><CONTENT><PARA>Az országonkénti jelentésekre vonatkozó felhívások mögött az az egyszerű kérés húzódik meg, hogy a multinacionális vállalatok három dolgot tegyenek meg: 1) sorolják fel azokat az országokat, amelyekben tevékenységet folytatnak, 2) sorolják fel leányvállalataikat mindazon országokban, ahol tevékenységet folytatnak, és 3) tegyenek közzé teljes körű eredménykimutatást, beleértve a befizetett adók elemzését is, valamint korlátozott pénzforgalmi és mérlegadatokat mindazon joghatóságokra vonatkozóan, amelyekben tevékenységet folytatnak. </PARA><PARA>Ez egy beszámolás az erőforrásokkal való gazdálkodásról, azaz a beszámolás azon formáját testesíti meg, amely a nemzetközi pénzügyi beszámolási standardok alkalmazásával készített jelentésekből nagyrészt eltűnt. Ez a fajta beszámoló alapvető fontossággal bír, ha a világ – természeti, emberi és pénzügyi – erőforrásait a lehető legjobb hatékonysággal kívánjuk kihasználni. Erre az információra éppen ezért van szüksége valamennyi pénzügyi piacnak: ha a piacoknak hatékonnyá kell válniuk, alapvetően fontos, hogy új, alternatív képet kapjanak arról, hogy mi zajlik a multinacionális vállalatokon belül, annak érdekében, hogy az azok intézkedéseitől függő személyek – alkalmazottak, beszállítók, ügyfelek, beruházók, nyugdíjasok, kormányok, érdekeltek vagy érintett szomszédok – ezen intézkedésekre válaszul a megfelelő döntéseket hozzák meg. </PARA><PARA>Ennek megfelelően létfontosságú, hogy az országonkénti jelentéstétel a nemzetközi pénzügyi beszámolási standardok részévé váljon, ahogy azt a Nemzetközi Számviteli Standard Testület is szorgalmazza; beilleszthető lenne a szegmensek szerinti jelentésről szóló, 8. nemzetközi pénzügyi beszámolási standardba, amelyet az Európai Pénzügyi Beszámolási Tanácsadó Csoportnak (EFRAG) jövőre kell felülvizsgálnia, illetve előírható lenne pusztán az Európai Unión belül is, ha annak közzétételét a konszolidált éves beszámolóról szóló hetedik irányelv előírná.</PARA><PARA>Egyetért-e a Bizottság a helyzet ezen elemzésével és a fent vázolt intézkedésekkel?</PARA><PARA>Milyen lépéseket tesz az országonkénti jelentéstétel előmozdítása érdekében, és az mikor válhat az uniós székhelyű multinacionális vállalatok beszámolóival kapcsolatos kötelező közzétételi előírássá?</PARA></CONTENT></QUEST>