<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0122">O-0122/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1952">Jan Marinus Wiersma</PERSON>, <PERSON ID="28279">Justas Vincas Paleckis</PERSON> és <PERSON ID="33990">Adrian Severin</PERSON> a(z) <GRPOL GRPOLID="1103">PSE</GRPOL> képviselőcsoportja nevében, <PERSON ID="23782">Jacek Protasiewicz</PERSON></TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0122">Tárgy: A Belaruszra vonatkozó uniós megközelítés - belépési vízum</OBJECT><CONTENT><PARA>A 2008. szeptember 29-i belaruszi parlamenti választásokat követően az EU trojkája találkozóra hívta Szergej Martinov belarusz külügyminisztert az Általános Ügyek és Külkapcsolatok Tanácsának október 13-i, luxembourgi ülésének keretében, amely ülésen az a határozat született, hogy a belarusz kormánnyal való párbeszéd ösztönzésére hat hónapra ideiglenesen felfüggesztik a belarusz hivatalnokokra érvényes vízumkorlátozásokat.</PARA><PARA>Az Európai Parlament 2008. október 9-i <ANCHOR ID="1" FAMILY="TA" TYPE="P6-TA" YEAR="2008" NUMBER="0470">P6_TA(2008)0470</ANCHOR> számú állásfoglalásában jelezte, hogy támogatja e határozatot, továbbá a Tanács és a Bizottság egyéb olyan kezdeményezéseit, amelyek célja a Belarusszal való együttműködés megerősítése egy szigorú pozitív feltételességen alapuló megközelítés részeként. A Parlament felhívta a belarusz hatóságokat, hogy hárítsák el annak akadályait, hogy az európai parlamenti képviselők Belaruszba vízumot kapjanak. <BRK/></PARA><PARA>Ismertetné-e a Tanács, hogy   október 13. óta milyen kezdeményezéseket tett a Belarusszal folytatott   párbeszéd megerősítésére, és ezek adott esetben milyen tényleges eredményekkel   jártak? <BRK/></PARA><PARA>Megnevezett-e a Tanács   konkrét feltételeket a vízumkorlátozások felfüggesztésének lehetséges   meghosszabbítására vonatkozóan, például a tömegmédiáról szóló törvény   reformját illetően, mint ahogyan azt az Európai Parlament állásfoglalásában   javasolta? A Tanács a hatóságokkal való párbeszédet a demokratikus ellenzék   teljes körű bevonásával szándékozik-e folytatni? <BRK/></PARA><PARA>Tudatában van-e a Tanács,   hogy a brüsszeli belarusz nagykövetség állításaival ellentétben európai   parlamenti képviselőktől továbbra is megtagadják a belarusz vízumot?   Egyetért-e a Tanács azzal, hogy a belarusz hivatalnokokra vonatkozó   vízumkorlátozások felfüggesztését a belarusz kormánynak azzal az ígérettel   kellene viszonoznia, hogy az uniós jogalkotók számára teljes körű bejutást   engedélyeznek az ország területére, és hogy szabadon találkozhatnak   a polgári és politikai csoportokkal? Kész-e a Tanács e kérdést felvetni   a belarusz hatóságokkal folytatott párbeszéde során? <BRK/></PARA><PARA>Tudatában van-e a Tanács,   hogy a belarusz kormány sajnálatos módon továbbra is akadályozza a csernobili   katasztrófa áldozatai számára szervezett gyermeküdültetési programokat?   Tett-e lépéseket a Tanács a belarusz hatóságok felé ezen akadályok elhárítására?</PARA></CONTENT></QUEST>