<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0180">O-0180/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96747">Arnaud Danjean</PERSON>, <PERSON ID="28474">Ioannis Kasoulides</PERSON>, <PERSON ID="1263">Elmar Brok</PERSON>, <PERSON ID="2002">José Ignacio Salafranca Sánchez-Neyra</PERSON>, <PERSON ID="2341">Michael Gahler</PERSON>, <PERSON ID="96788">Krzysztof Lisek</PERSON>, <PERSON ID="97968">Andrey Kovatchev</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ0180">Tárgy: A Száhel-övezet</OBJECT><CONTENT><PARA>A Száhel-Szahara övezetben a helyzet jelentősen romlott az elmúlt években, és egyre jelentősebb biztonsági fenyegetést jelent a térség országai és az Európai Unió számára. A térségen belül és Európa határai közelében terjed a terrorizmus és a transznacionális szervezett bűnözés. Az Al-Kaida Szervezet az Iszlámista Maghrebben (AQIM) európai állampolgárokat vett célba az elmúlt három évben, és Nigerben, Maliban és Mauritániában több brit és francia állampolgárt ki is végzett. Az Al-Kaida nemrégiben újra európai érdekek ellen intézett közvetlen figyelmeztetéseket és fenyegetéseket. Az illegális kereskedelem – kábítószerek, fegyverek, embercsempészet – mostanra aggasztó méreteket öltött. Ezek az illegális tevékenységek tönkreteszik a térség államait. Ugyancsak közvetlen hatást gyakorolnak az Európai Unió területére, mivel Európa a Száhel-övezeten keresztül a kábítószerek, a cigaretta és az embercsempészet egyik fő befogadó területe. A legújabb fenyegetések rámutatnak annak szükségességére, hogy az Európai Uniónak növelnie kell kötelezettségvállalásának mértékét a térségben.</PARA><PARA>Már eddig is jelentős erőfeszítések történtek a technikai segítségnyújtás tekintetében: a Bizottság és a Tanács Főtitkársága a térséget célzó, fejlesztést és biztonságot egyesítő megközelítést fogadott el, küldöttségek utaztak a helyszínre, a 10. EFA és a stabilitási eszköz keretében pedig projektek láttak napvilágot. Ezenfelül bizonyos tagállamok együttműködést kezdeményeztek a térség érintett államaival. Ezek hasznos tevékenységek, de nem elegendőek, tekintettel azokra a kihívásokra, amelyekkel a térségnek szembe kell néznie.</PARA><PARA>Az Európai Uniónak lehetősége van arra, hogy ennél tovább lépjen. Az EU-nak konkrét politikai párbeszédet kell kialakítania a térség országaival és támogatnia kell a különböző regionális szereplők közötti együttműködést. Ez megkívánja a legmagasabb szintű politikai részvételt. Ezt a részvételt kiegészítendő az EU-nak – a politikai, biztonsági és fejlesztési kihívásokra válaszul – eszközeinek széles körét egy átfogó stratégia részeként kell felhasználnia. Ezeknek az eszközöknek a fenntartható fejlődéssel kapcsolatos politikák megvalósítására és az állami kapacitások kiépítésére kell irányulniuk. </PARA><PARA>Milyen módon kívánja a Tanács ezt a témát napirendre tűzni és a Száhel-térségre irányuló közös európai stratégia elfogadását előmozdítani?</PARA></CONTENT></QUEST>