<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0298">H-0298/09</QREF></TI-INTRO><TI-SESSION>A 2009-as év szeptemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="23787">Czesław Adam Siekierski</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0298">Tárgy: A Közösség legszegényebbjei részére szervezett élelmiszer-elosztó program</OBJECT><CONTENT><PARA>Az Európai Parlament idén márciusban jelentést fogadott el egy ingyenes közösségi élelmiszer-elosztó programról, amely révén a legszegényebbek egyedi segítségnyújtásban részesülhetnek. Meg voltam győződve arról, hogy a jelentés nagy többség általi támogatottsága az Unió aktuális, cseh elnökségét arra ösztönzi majd, hogy újra felvesse a kérdésről szóló vitát, és ésszerű kompromisszumot kössön a Tanácson belül. Sajnos csalódnom kellett. Abban is kételkedem ugyanakkor, hogy a jelenlegi svéd elnökség hajlandó újra felvenni az e projekttel kapcsolatos munkálatok fonalát, annak ellenére, hogy nincsenek ellene szóló érvek. Szándékában áll a Tanácsnak folytatni a vitát erről a programról, amely polgáraink milliói számára kiemelt fontossággal bír?</PARA></CONTENT></QUEST>