<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0055">O-0055/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="5846">Mary Honeyball</PERSON> a(z) <GRPOL GRPOLID="2949">S&amp;D</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0055">Tárgy: Az oktatási költségvetések csökkentése - Az Európa 2020 stratégia</OBJECT><CONTENT><PARA>A Bizottság Európa 2020 stratégiája és éves munkaprogramja uniós szintű konkrét intézkedéseket javasol, melyek az oktatási rendszerek teljesítményének javítására, az európai felsőoktatási rendszer vonzóbbá tételére, a fiatalok számára több mobilitási és képzési program megnyitására, a munkaerőpiac korszerűsítésére, a munkavállalói mobilitás fellendítésére, valamint az egész életen át tartó készség- és kompetenciafejlesztésre irányulnak, a munkaerő-piaci részvétel fokozása, valamint a kereslet és a kínálat hatékonyabb összehangolása érdekében.</PARA><PARA>Az Európai Tanács tavaszi ülésén jóváhagyta az Európa 2020 stratégiát, és a március 25–26-i tanácsi következtetésekben megállapítja, hogy az Európa 2020 stratégia fellépést igényel a tudást, az innovációt és a munkaerőpiacot előtérbe helyező kulcsfontosságú területeken. A dokumentum által kijelölt célok: kedvezőbb feltételek a kutatás és fejlesztés számára, a képzettségi szint javítása, a korai iskolaelhagyók számának csökkentése, valamint a fiatal, idősebb vagy alacsony képzettségű munkavállalók munkaerő-piaci részvételének fokozása. Az Európa 2020 stratégia azonban nem tekinthető hitelesnek a kiemelt fontosságú területként kezelt oktatási célok megvalósítására vonatkozó, a tagállamok általi megfelelő költségvetési elkötelezettség nélkül. </PARA><PARA>Az új kezdeményezések és programok megfelelő finanszírozást igényelnek. Az adatok azonban azt mutatják, hogy a tagállamok – ellentétben azzal, amit az Európa 2020 stratégiában vállalnak – nem hogy elkülönítenének megfelelő forrásokat az oktatási és képzési kezdeményezésekre, hanem a pénzügyi válságra reagálva valójában lefaragnak az oktatásra és képzésre szánt költségvetésből. </PARA><PARA>A Bizottság mit szándékozik tenni e tendencia visszafordítására? Hogyan tudja biztosítani, hogy a tagállamok valóban eleget tesznek ezeknek a kötelezettségvállalásoknak? </PARA><PARA>Kifejtené-e a Bizottság, miként szándékozik költségvetési többletforrásokat biztosítani számottevő tagállami anyagi támogatás nélkül az olyan új stratégiai kezdeményezéseknek, mint például a fiatalok munkaerő-piacra történő bevonására irányuló „Fiatalok mozgásban”, vagy a munkavállalók átképzését és a munkaerőpiacra való visszatérés elősegítését célzó „Új készségek és új munkahelyek menetrend”?</PARA></CONTENT></QUEST>