<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000298">O-000298/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96957">Ashley Fox</PERSON><BRK/>a(z) <GRPOL GRPOLID="2969">ECR</GRPOL> képviselőcsoport nevében</TI-AUTHOR></TI><OBJECT OBJID="OBJ000298">Tárgy: Az Európai Parlament és a parlamenti autonómia elve</OBJECT><CONTENT><PARA>Az Európai Parlamentet létrehozó és szabályozó intézményi szerkezet jelenleg nem felel meg teljes mértékben a parlamenti autonómia alkotmányos elvének. Az Európai Parlament nem élvez korlátlan jogokat saját ügyeinek szervezésével kapcsolatban, ami szabadságának olyan korlátozását jelenti, amely különbözővé teszi a legtöbb, ha nem mindegyik parlamenti rendszertől. </PARA><PARA>Mind az előző parlamenti ciklusokban, mind a jelenlegi ciklusban határozott támogatás mutatkozott az e kérdés megoldására irányuló erőfeszítések iránt, különösen az Európai Parlament székhelyének kérdésével kapcsolatosan. </PARA><PARA>Öt évvel ezelőtt jelentős támogatást kapott az „egy székhelyért” folytatott kampány, amelyet több mint egymillió uniós polgár írt alá – ami elegendő lenne egy európai polgári kezdeményezés indításához –, sajnálatosan azonban mégsem tudott vitát gerjeszteni a kérdésről a 2007-ben tartott kormányközi konferencián. Idén egy hasonló kampány az Európai Parlamenten belül széles körű támogatásban részesült, és a plenáris ülés jóváhagyta a 2012-es és 2013-as ülésnaptár megváltoztatását a strasbourgi utazások számának csökkentése érdekében, a szükségtelen költségek és környezeti károk mérséklésére irányuló erőfeszítésként. E közelmúltbeli változtatás azonban nem kezeli a központi kérdést, vagyis azt, hogy az Európai Parlament ma nem élvez teljes körű jogokat annak meghatározásával kapcsolatban, hogy miként szervezze meg a legjobban saját ügyeit.</PARA><PARA>1. Egyetért-e a Tanács azzal, hogy az Európai Parlamentnek teljes körű jogokat kell élveznie saját ügyeinek szervezésével kapcsolatosan, beleértve azt a jogot, hogy meghatározhassa székhelyét, akárcsak a parlamentek túlnyomó többsége az egész világon?</PARA><PARA>2. Egyetért-e a Tanács azzal, hogy valamennyi politikai szerep ellátására egyetlen székhely és munkahelyszín kiválasztása lenne az elfogadandó helyes megközelítési mód az Európai Parlament működési gyakorlatának bármely jövőbeli felülvizsgálata során?</PARA></CONTENT></QUEST>