<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0112">O-0112/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="38845">Pierre Pribetich</PERSON> a(z) <COMMITTEE COMMID="816">Ipari, Kutatási és Energiaügyi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0112">Tárgy: Európai űrpolitika: ég és föld között</OBJECT><CONTENT><PARA>Az EU és tagállamai immár 30 éve vesznek részt az űrtechnológia és -tudomány finanszírozásában és fejlesztésében. Az EK-ESA keretmegállapodás 2003 novemberében történt elfogadása fokozatosan elvezetett az európai űrpolitika kialakításához. Az „Űrtanács” 2007. május 22-i állásfoglalása megerősítette elkötelezettségét. A lisszaboni szerződés tervezete és az Európai Unió működéséről szóló szerződés 189. cikke bizottsági kezdeményezésekre vonatkozó jogi keretet biztosít az EU számára.</PARA><PARA>1. Tekintettel az európai űrpiac évi 7%-os növekedésére, biztosítaná-e a Bizottság az Európai Parlamentet azokról a szakpolitikai kezdeményezésekről, amelyeket az űrrel kapcsolatos témák lisszaboni stratégiához, konkrétan a kutatás-fejlesztéshez és az európai ipar versenyképességéhez történő hozzájárulásának fokozása érdekében fog megtenni a repüléssel és űrhajózással kapcsolatos, technológia alapú iparra támaszkodva, amely a műholdak gyártásával, pályára állításával és az ehhez kötődő szolgáltatásokkal kapcsolatos globális kereskedelmi igények jelentős részének kiszolgálója? </PARA><PARA>2. Döntött-e már a Bizottság az alábbi két kiemelt fontosságú területre vonatkozó szakpolitikai alternatívákról:</PARA><PARA>a) Galileo és Egnos: nevezetesen a nemzetközi partnerekkel folytatott együttműködés a rendszerek és alkalmazások kompatibilitásának és együttműködtethetőségének témájában, továbbá hogy miként lehet a leghatékonyabb módon felhasználni a műholdas navigációs rendszerekkel, a távközlési műholdhálózatokkal, szolgáltatásokkal és alkalmazásokkal kapcsolatos K+F kapacitásokat?</PARA><PARA>b) Kopernikusz kezdeményezés: konkrétan a tagállamok földmegfigyelési infrastruktúráinak felhasználása, finanszírozása, az ezekkel kapcsolatos jogi keretek, valamint adat- és tájékoztatási politika feltételezve, hogy közjavakról van szó.</PARA><PARA>3. Mivel az űrrendszerek olyan stratégiai eszközök, amelyek az EU függetlenségét garantálják, milyen irányítási modellt tervez a Bizottság az európai űrpolitika számára az alábbi három területen: a)űr és biztonság, b) a világűr felderítése, beleértve az emberi jelenlétet és c) világűr és éghajlatváltozás?</PARA><PARA>4. Szándékában áll-e a Bizottságnak a jelenleg kereskedelmi fejlesztés alatt álló szuborbitális repülés lehetőségének vizsgálata és támogatása, mivel az Egyesült Államok már szabályokat javasolt e tevékenység tekintetében és kezdetét veszi az űrközpontok ilyen célú felhasználása?</PARA></CONTENT></QUEST>