<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0210">O-0210/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4385">Hélène Flautre</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ0210">Tárgy: A menedékjogi eljárásokról szóló irányelv jelenlegi állása</OBJECT><CONTENT><PARA>A Bizottság 2010. szeptember 8-án benyújtotta a menekültstátusz megadására és visszavonására vonatkozó tagállami eljárások minimumszabályairól szóló, 2005. december 1-jei irányelv alkalmazásáról szóló jelentését (COM(2010)0465) a Parlamentnek és a Tanácsnak.</PARA><PARA>E jelentés egyértelműen rámutat a menekültügyi eljárás tekintetében a tagállamok között meglévő eltérésekre, és már önmagában emiatt is mielőbb sort kell keríteni a 2005-ös irányelv (2005/85/EK) átdolgozására.</PARA><PARA>Ugyanakkor néhány tagállam aggodalmának adott hangot a megközelítés összehangolása miatt, és ennek következtében teljesen leálltak a jelentésről folytatott viták és tárgyalások, ami megnehezíti annak a célnak az elérését, hogy 2012-re kiépüljön a közös uniós menekültügyi rendszer.</PARA><PARA>Az előadó, az árnyékelőadók és a Bizottság részvételével megtartott üléseken elismerték, hogy még jelentős mennyiségű információ hiányzik, amelyet a 2005-ös irányelv végrehajtásában érintett számos tagállamnak kellene nyújtania. Ez megakadályozza a Bizottságot abban, hogy segítse a Tanácsot a tárgyalásokat befagyasztó, még függőben levő kérdések megoldásában.</PARA><PARA>Ismertetné-e a Tanács azokat a még függőben lévő kérdéseket, amelyek megoldása szükséges a menedékjogi eljárásokról szóló irányelvre vonatkozó közös álláspont kialakításához – beleértve a különböző tagállamok érveit is – annak érdekében, hogy újrainduljanak a tárgyalások a menekültügyi csomag e döntő fontosságú eleméről és tartható legyen a kitűzött határidő?</PARA></CONTENT></QUEST>