<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0138">O-0138/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4740">Marco Cappato</PERSON>, <PERSON ID="28266">Sophia in 't Veld</PERSON>, <PERSON ID="4514">Andrew Duff</PERSON> és <PERSON ID="4274">Olle Schmidt</PERSON> a(z) <GRPOL GRPOLID="1119">ALDE</GRPOL> képviselőcsoportja nevében, <PERSON ID="28979">Giusto Catania</PERSON> és <PERSON ID="28975">Vittorio Agnoletto</PERSON> a(z) <GRPOL GRPOLID="1106">GUE/NGL</GRPOL> képviselőcsoportja nevében, <PERSON ID="4254">Monica Frassoni</PERSON> és <PERSON ID="4504">Kathalijne Maria Buitenweg</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0138">Tárgy: A homoszexualitás bűncselekmények köréből való kivonására irányuló, Franciaország által indított ENSZ-kezdeményezés</OBJECT><CONTENT><PARA>Franciaország az ENSZ égisze alatt világszintű kezdeményezést indított a homoszexualitás bűncselekmények köréből való kivonására, és eddig több mint 50 ország – többek között az összes uniós tagállam – biztosította támogatásáról és arról, hogy aláírja a Közgyűlésnek benyújtandó közös nyilatkozatot. A közös nyilatkozat azt fogalmazza meg, hogy az erőszak, az üldözés, a kínzás, a kegyetlen, embertelen és megalázó bánásmód, az önkényes fogva tartás, a kivégzés, valamint a szexuális irányultság és nemi identitás alapján történő hátrányos megkülönböztetés lábbal tiporja az emberi jogokat, és azért jogalkotási vagy adminisztratív intézkedések meghozatalára szólít fel annak elkerülése érdekében, hogy a szexuális beállítottság és a nemi identitás miatt büntetőszankciókat lehessen alkalmazni, különös tekintettel a kivégzésre, a letartóztatásra és a fogva tartásra. A Vatikán tiltakozásának adott hangot a nyilatkozattal szemben. Celestino Migliore érsek, a Szentszék ENSZ-hez delegált állandó megfigyelője úgy nyilatkozott, hogy ez, az országok egy csoportja által aláírt, politikai jellegű nyilatkozat lényegében arra szólítja fel az országokat és a nemzetközi emberi jogi végrehajtó és felügyelő szerveket, hogy „a hátrányos megkülönböztetéstől védett személyek új kategóriáját hozzák létre”, anélkül, hogy tudatában lennének annak, hogy elfogadás esetén új és kíméletlen hátrányos megkülönböztetésre kerülne sor. Így például azok a tagországok, amelyek nem ismerik el az azonos neműek közötti házasságot, pellengérre lesznek állítva és nyomás alatt lesznek.</PARA><PARA>Milyen lépéseket tett vagy szándékozik tenni a Bizottság annak biztosítása érdekében, hogy a francia nyilatkozat minél szélesebb támogatottságot élvezzen az ENSZ-tagországok körében? Mely Európán kívüli országokkal vette fel a kapcsolat ez ügyben? Mit fog tenni annak érdekében, hogy a Vatikán és a 91 totalitárius és fundamentalista ország – melyekben a homoszexuálisokat büntetik, kínozzák, bebörtönzik, és (tíz iszlám országban) még ki is végzik – diplomáciai fellépését ellensúlyozza?</PARA><PARA>Nem gondolja-e a Bizottság, hogy a nemzetközi kapcsolatokba és az Unió Vatikánnal és a katolikus vallás képviselőivel folytatott, vallás- és kultúraközi párbeszédébe sürgősen bele kell venni ezt a kérdéskört, és hogy itt is olyan álláspontot kellene képviselnie, mint harmadik országokkal szemben? </PARA></CONTENT></QUEST>