<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000163">H-000163/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-SESSION>Ülés: 2011 májusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="96680">Zigmantas Balčytis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000163">Tárgy: Állandó pénzügyi stabilitási eszköz létrehozása</OBJECT><CONTENT><PARA>Az eurocsoport pénzügyminiszterei megállapodtak abban, hogy az euroövezet gazdasági kormányzásának kialakítása érdekében létrehozzák egyrészt az euroövezet állandó pénzügyi stabilitási eszközét – mintegy 700 milliárd euró értékben –, másrészt az európai stabilitási mechanizmust. Ez kizárólag az euroövezet országaiban járulna hozzá a kohézió és a gazdasági versenyképesség megerősítéséhez, illetve a pénzügyi rendszer stabilizálásához.</PARA><PARA>Unióhoz való csatlakozásakor annak valamennyi tagállama megnyitotta belső piacát, és elkötelezte magát amellett, hogy amint objektív módon teljesíti az előírt kritériumokat – anélkül, hogy az ezeknek való megfelelés érdekében a legcsekélyebb mesterkélt kiigazításhoz folyamodna – csatlakozik az euroövezethez. A válság leginkább az Unió gazdaságilag legkevésbé fejlett tagállamait érintette, az említett döntések azonban megakadályozhatják őket abban, hogy részesüljenek a pénzügyi támogatásokban, és a jövőben gyorsabb gazdaságélénkülésre kerüljön sor.</PARA><PARA>Szeretném feltenni a Tanácsnak a kérdést, hogy véleménye szerint e döntések nem alakítják-e ki az országok exkluzív körét, hiszen az euroövezeten kívüli tagállamok kimaradnak a gazdasági és pénzügyi élénkülésből? A Tanács véleménye szerint az Uniónak nincs szüksége valamennyi uniós tagállam gazdaságának koordinálására, a pénzügyi rendszerek stabilizációjára, továbbá a szükséges pénzügyi eszközök kiutalására az euroövezeten kívüli tagállamok számára?</PARA></CONTENT></QUEST>