<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0129">H-0129/10</QREF></TI-INTRO><TI-SESSION>A 2010-as év áprilisi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96603">Nessa Childers</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0129">Tárgy: Bizottsági támogatás a pszichiátriai gondozáshoz</OBJECT><CONTENT><PARA>Miközben örvendetes kezdeményezések indultak a közelmúltban az olyan problémák leküzdésére, mint például a rák és a cukorbetegség, továbbra sincs megfelelő támogatás a lelki problémákkal küzdő emberek támogatására sem nemzeti, sem európai szinten. A múlt héten három, egymástól 30 km-re élő ember vetett véget életének egymástól függetlenül a választókörzetemben. Noha kétségtelenül mindhárman betegek voltak, az egészségügyi rendszer is cserben hagyta őket, mivel a mintegy 100 kilométerre fekvő Dublinba kellett utazniuk ellátásért. Ironikus módon miközben a közeli városokban léteznek olyan szolgálatok, amelyekhez öngyilkossági halálesetek idején lehet fordulni, e városokban nincsenek depresszióval és lelki betegségekkel foglalkozó szolgálatok, amelyek segítenének eleve megelőzni az ilyen öngyilkosságokat. Régen esedékes már egy olyan kezdeményezés, amely az öngyilkossági és depresszióhullám elleni fellépésre irányul, és a probléma eléggé fontos ahhoz, hogy az új Bizottság egyik központi feladata legyen.</PARA><PARA>Hogyan tervezi az új Bizottság e kérdések kezelését?</PARA><PARA>Hajlandó-e a Bizottság arra, hogy intézkedést hozzon, hogy új egészségügyi napirendjének kulcselemeként kezelje az öngyilkossági hullámot?</PARA></CONTENT></QUEST>