<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0631">H-0631/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 januári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="4289">Angelika Niebler</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0631">Tárgy: Uniós támogatások odaítélése kínai állami építőipari konzorciumok részére</OBJECT><CONTENT><PARA>Lengyelországban most épül a Varsó és Łódź közötti A2-es autópálya összesen 50 km hosszú szakasza. E szakasz építésének finanszírozása uniós támogatásokból (uniós strukturális alapok), valamint EBB-hitelből történik. Az autópálya-szakasz építésére vonatkozó megbízást a lengyel út- és autópálya-igazgatás egy „COVEC” elnevezésű konzorciumnak ítélte oda, amelyet kínai állami építőipari vállalatok hoztak létre.</PARA><PARA>Az európai építőipari vállalatokkal versenyezve a kínai pályázók ajánlati árai egy esetben sem érték el az ajánlatkérő hatóság által becsült költség felét, és minden esetben egyharmaddal alacsonyabbak voltak, mint a második legalacsonyabb árat kínáló ajánlattevő ajánlati árai. A kínai piacra ellenben továbbra sem tud bejutni szinte egyetlen külföldi építőipari versenytárs sem.</PARA><PARA>Ennek fényében meg fogja-e állapítani a Bizottság, hogy a kölcsönösség nemzetközi elve, amely a nemzetközi kereskedelmi kapcsolatok egyik elemi tárgyalási alapját képezi, az EU és Kína viszonyában súlyosan sérül? Milyen intézkedéseket szándékozik hozni a Bizottság e tendencia megállítására?</PARA></CONTENT></QUEST>