<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000263">O-000263/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="96988">Alfreds Rubiks</PERSON>, <PERSON ID="96820">Marisa Matias</PERSON>, <PERSON ID="96646">Helmut Scholz</PERSON>, <PERSON ID="96735">Patrick Le Hyaric</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000263">Tárgy: Az állampolgársággal nem rendelkező lakosok szavazati joga a lettországi helyhatósági választásokon</OBJECT><CONTENT><PARA>A függetlenség helyreállítását követően Lettországban csak azok a személyek nyerték vissza lett állampolgárságukat, akik azzal már az 1940. évet megelőzően rendelkeztek, valamint az ő leszármazottaik. Mások kizárólag honosítás útján jogosultak az állampolgárság megszerzésére, ám ez a lehetőség nem mindenki számára elérhető. 1995 és 2011 között 136 293 személyt honosítottak. 2011. január 1-jén még 326 735 lakos (az össznépesség 14,6%-a) nem rendelkezett állampolgársággal. Többségük valamely etnikai kissebséghez tartozik (orosz, belorusz, ukrán, lengyel, litván és zsidó kisebbség). Az állampolgársággal nem rendelkező lakosok, akik a lakosság 23,7%-át teszik ki Riga, 18,9%-át Daugavpils, 20,5%-át Liepaja, 19,2%-át Jurmala és 18,9%-át Ventspils városában, nem vehetnek részt a helyi politikai életben. A legnagyobb helyi önkormányzatok némelyikében csak a lakosság kevesebb mint felének érdekei vannak képviselve.</PARA><PARA>Az ENSZ Emberi Jogi és a faji megkülönböztetés megszüntetésével foglalkozó bizottsága, az Európa Tanács Parlamenti Közgyűlése, helyi és regionális hatóságai kongresszusa, emberi jogi biztosa és a rasszizmus és intolerancia elleni európai bizottsága, valamint az EBESZ Parlamenti Közgyűlése javasolják, hogy tegyék lehetővé a lettországi helyhatósági választásokon való részvételt az állampolgársággal nem rendelkező lakosok számára. Az Európai Parlament az Európai Bizottság 2004. március 11-i, az EU-csatlakozási felkészültség állapotáról szóló átfogó ellenőrző jelentéséről szóló állásfoglalásában javasolja, hogy a lett hatóságok mérlegeljék annak lehetőségét, hogy a hosszú ideje az országban tartózkodó, állampolgársággal nem rendelkező lakosok részt vehessenek a helyhatósági választásokon. A Parlament a 2009. április 22-i, a Petíciós Bizottság 2008. évi tanácskozásai tekintetében megfogalmazott állásfoglalásában szorgalmazta, hogy a Bizottság szorosan kövesse szemmel és támogassa Lettország állampolgársággal nem rendelkező lakosai státuszának rendezését.</PARA><PARA>Hogyan kezelte a Bizottság a kérdést az Európai Parlament ajánlásaival összhangban?</PARA><PARA>Egyetért-e a Bizottság azzal, hogy az állampolgársággal nem rendelkező lettországi lakosok helyzetét fokozott figyelemmel kell kísérni, illetve hogy a kérdésnek az uniós polgárságról és az Európai Unió Alapjogi Chartájának alkalmazásáról szóló jelentésekben is megfelelően tükröződnie kell?</PARA><PARA>Egyetért-e a Bizottság azzal, hogy a Lettországban mutatkozó demokratikus deficit egyértelműen jelzi annak kockázatát, hogy a demokratikus elvek, az emberi jogok és az alapvető szabadságok tiszteletben tartása súlyosan sérül?</PARA></CONTENT></QUEST>